Ҳамду сано оламлар Парвардигорига хосдир!\nУшбу рисолада биз Имом Аъзам, Имом Абу Юсуф, Имом Муҳаммад (Аллоҳ улардан рози бўлсин) каби машҳур соҳиб мазҳаб фуқаҳоларимиз эътиқод қилган «Аҳли Сунна вал-Жамоа» ақидаларини баён этамиз.\nАллоҳнинг тавҳиди тўғрисида унинг тавфиқи билан чин дилдан эътиқод қилган ҳолда қуйидагиларни айтамиз ва уларга ишонамиз:\nАллоҳ бирдир, Унинг шериги йўқдир, Унинг тенги ва тимсоли йўқдир, Уни енгадиган ва ожиз қолдирадиган бирор куч йўқдир, Ундан ўзга илоҳ йўқ. У қадимдирки, ибтидосиз ва доимийдирки, интиҳосиз. У фоний эмас ва асло йўқ бўлмас. Барча иш фақат унинг ирода-хоҳиши билан бўлур. Унинг моҳиятига ақл етмас. Унинг ҳикматини ҳеч бир кимса фаҳм этмас. У одамларга ўхшамас. Тирикдир — ўлмас, қойимдирки, ухламас. У яратувчидир, лекин Ўзи беҳожат. Ризқ берувчидир, лекин Ўзи ҳақ олмас. У ўлдирувчидир, лекин қўрқмас. Яна тирилтирувчидир, лекин бемашаққат. Барча сифатлари ҳеч нимани яратмай туриб ҳам мавжуд бўлган. Яратгандан кейин Унга бирор сифат қўшилиб қолган эмас. Азалий бўлган сифатлари абадий боқий қолур. Холиқлик сифатини оламни халқ этганидан кейин олгани йўқ. У Парвардигордир, лекин ўзи парваришга муҳтож эмасдир. Ўзи Холиқдир, махлуқ эмас. Ўзи жон ато этган махлуқларини ўлганларидан кейин қайта тирилтиргай, лекин бу сифати тирилтирмай туриб ҳам мавжуд эди. У ҳамма нарсага қодир, ҳамма нарса Унга муҳтождир. Ҳамма иш Унга осондир. Бирор нарсага зор эмасдир. Унинг ўхшаши, тенги йўқдир. У эшитувчи ва кўринувчидир. Барча махлуқотни ўз илми билан билиб яратган ва уларни ўлчов ва муддат билан белгилаб қўйган. Уларни яратмай туриб ҳам ҳеч нарса Унга махфий эмас эди. Одамларни яратмай туриб нима ишларни қилишини билган. Билиб туриб уларни итоат қилишга буюрган, итоатсизликдан қайтарган. Ҳамма нарса Унинг тақдири, хоҳиши билан бўлур. Унинг хоҳиши ҳамиша устундир. Одамларнинг хоҳиши Унинг хоҳишига боғлиқдир. Яъни У нимани хоҳласа бўлади, хоҳламагани бўлмайди. Хоҳлаган бандасини ўз хоҳиши билан гуноҳ-маъсиятлардан сақлаб, ҳидоят йўлига солиб қўяди. Хоҳлаган бандасини ўз адли билан адашган ҳолича қўйиб, ёрдамсиз қолдиради. Ҳамма Унинг ё фазлига ёки адлига учраб туради. Унинг на акси бор ва на тенги. Унинг қазо ва тақдирини ҳеч ким тўса олмайди. Унинг ҳукми қатъий ва амри ҳамиша ғолибдир. Буларнинг ҳаммасига имон келтирамиз.\nМуҳаммад соллаллоҳу алайҳи васаллам Унинг танлаган қули ва охирги пайғамбаридир. Ул зотдан кейин қилинган ҳар қандай пайғамбарлик даъвоси ёлғондир. Ул ҳазрат барча жин ва Одам авлодларига юборилган ҳақиқий пайғамбардирлар.\nҚуръон — бу Аллоҳнинг сўзидир. Унинг ҳузуридан Расулуллоҳга ваҳий орқали сўзма-сўз нозил қилинган. Буни барча мўъминлар ҳақ деб ишонмоқлари шартдир. Аллоҳнинг каломи инсон каломидек эмас. Кимики уни эшитганда инсон сўзи деб эътиқод қилса, диндан чиқиб кофир бўлур. Бу ҳақда Аллоҳнинг ўзи Қуръони каримда хабар бериб: «Ундай шахсни Сақар дўзахига солурман», — деган. Демак, Қуръон — бу инсоннинг сўзи эмас, балки инсонни ҳам яратган Холиқнинг каломи экан. Кимики Аллоҳни таърифлаганда, Уни инсонга ўхшатса, кофир бўлиб қолади. Бунга ибрат назари билан боқмоқ кофирлар эътиқодидан ҳазар қилмоқ ва Унинг барча сифатлари инсон сифатларига ўхшамайди, деб билмоқ зарурдир.\nЖаннат аҳли Аллоҳнинг дийдорини кўрурлар, лекин макон ва кайфиятсиз. Бунга ушбу оят далилдурки: «Ушбу кун баъзи кишиларнинг юзлари Парвардигорига қараган ҳолда хурсанддурлар». Бунинг тафсири ва ҳақиқати Аллоҳнинг иродаси ва илмига ҳаволадир. Ҳадиси шарифларда Аллоҳнинг дийдорини кўриш хусусида келган хабарларга бешак ишонамиз, лекин ўзимизча таъвил ёки шарҳ қилмаймиз.\nАллоҳга ва Унинг расулига таслим қилган ва билмаган илмини ўз билувчисига топширган киши ҳақиқий эҳтиёткор мўъмин ҳисобланади. Исломнинг қадами ҳам Холиққа таслим этиш ва бўйинсуниш билан саботли бўлади. Билиш мумкин бўлмаган нарсани биламан, деб беҳуда уриниш турли шубҳа ва хаёлотларга олиб келади. Натижада ундай одам ҳақиқий тавҳиддан узоқлашиб куфр билан имон ўртасида сарсон бўлиб қолади. Яъни васвасага гирифтор бўлиб — ишонувчи мўъминми ёки ишонмайдиган мункирми — дилига шак тушиб қолади.\nЖаннатда Аллоҳни кўриш кайфийяти хаёл ёки фикр билан белгиланмайди, балки фақат кўришликни ҳақ деб билиб, қандай ва қанақа деган саволлардан эҳтиёт бўлмоқлик зарур бўлади. Зеро, Парвардигоримиз ваҳдоният, яъни ягоналик сифати билан сифатланган. Бундай сифат бирорта бошқа зотда йўқдир. У чегара, аъзо, асбоб ва махлуқотдек ҳар олти томон билан сифатланмайди.\nМеърож воқеасини ҳақ деб эътиқод қиламиз. Аллоҳ таоло Муҳаммад саллаллоҳу алайҳи васалламни бир кеча уйғоқлик ҳолларида осмонга олиб чиқиб, Ўзи хоҳлаган аломатларни кўрсатгани ҳақиқатдир. Бу борада оят ва ҳадислар ворид бўлган.\nҚиёмат куни Муҳаммад саллаллоҳу алайҳи васаллам ўз умматларини Аллоҳнинг марҳамати билан Ҳавзи Кавсар суви билан меҳмон қилишларини ҳам ҳақ деб эътиқод қиламиз.\nПайғамбаримизнинг гуноҳкор умматларига шафоат қилиб, мағфират сўрашлари ҳам ҳақдир.\nАллоҳ таолонинг Одам алайҳиссалом ва унинг зурриётидан аҳд-паймон олгани, яъни «Мийсоқ» ҳам ҳақдир.\nАллоҳ таоло қиёматда қанча одам жаннатга, қанча одам дўзахга киришини азалдан билган. Ўша ададнинг миқдори асло кам ёки зиёда бўлмайди.\nБандалар дунёга келиб нима ишлар қилишини ҳам Аллоҳ таоло азалдан билган. Ҳар бир инсонни тақдирига мувофиқ иш қилиб борадиган қилиб қўйган.\nБарча ишлар оқибати ва натижасига қараб баҳоланади.\nТақдирда бахтли деб ёзиб қўйилган одам ҳақиқий бахтлидир. Шунингдек, тақдирда бахтсиз ёки бадбахт деб ёзиб қўйилган инсон ҳақиқий бахтсиздир. Тақдир эса инсонлардан сир тутилади, у фақат Аллоҳгагина маълумдир. Уни ҳатто, Аллоҳга яқин бўлган фаришталар ҳам, пайғамбарлар ҳам билмайдилар. Тақдир тўғрисида чуқур хаёл юргизиш ёки баҳслашиш беҳуда ишдир, балки туғёндир. Бундан жуда ҳазар қилиш зарур. Уни Аллоҳ таоло ўзига хос илм қилиб, бандаларини тақдир тўғрисида фикр юритишдан ман этади. Бир ояти каримада: «Аллоҳ ўзининг қиладиган ишларидан ҳеч кимга ҳисобот бермайди, балки одамлар Унга ҳисобот берурлар», дейилади. Кимики: «Нега Аллоҳ бундай қилади ёки нега ундай қилмади?» деса, Тақдир ҳукмини рад этган бўлиб, имондан ажраб қолади.\nҚалби чин имон нури билан мунаввар бўлган, Аллоҳга яқин бандаларга керакли маълумотлар шулардан иборат. Пухта илмли деб ҳам шундай ақидага эга бўлганларга айтамиз. Зеро, илм икки хил бўлади. Биринчиси ҳаммага зоҳир ва ошкора илм, иккинчиси ғайбий пинҳона илм. Зоҳирий илмларни инкор этиш ёки ғайбий илмларни билишни даъво этиш куфр ҳисобланади. Зоҳирий мавжуд маълумотларни қабул этиш ва ғайбий илмлар даъвосини тарк этиш билангина имон собит туради.\nАллоҳнинг ҳузуридаги барча нарсалар тақдири ёзилган Лавҳ ва Қаламнинг ҳақлигига ҳам имон келтирамиз. Ҳамма халқ бир бўлиб, Лавҳи маҳфуздаги «бўлади» деб қўйилган ишни бўлдирмасликка уринсалар ҳам асло қўлларидан келмайди. Шунингдек, «бўлмайди» деб ёзиб қўйилган ишни ҳам бўлдира олмайдилар. Қиёматгача бўладиган ишларни қалам ёзиб битирган ва сиёҳи қуриб битган. Бир банда хато иш қилган бўлса, демак, у тақдир бўйича шундай қилиш керак бўлган, тўғри иш қилган бўлса ҳам худди шундай.\nҲар бир банда шуни яхши билмоғи керакки, Аллоҳ таоло барча бўладиган ишларни олдиндан билган ва шу илмига биноан қатъий тақдирини белгилаб қўйгандир. Унинг тақдирини ўзгартириб қўядиган бирор куч йўқ. Яратган еру осмонларида бирор нуқсон ёки ортиқчалик йўқ. Ояти каримада воридким: «У ҳар бир нарсани ўзига муносиб аниқ ўлчови билан яратди». Яна бир бошқа оятда: «Аллоҳнинг барча иши пухта ўлчов биландир» дейилади.\nБас, кимики азал тақдирида Аллоҳнинг душмани деб ёзилиб қолган бўлса, дили Аллоҳ учун эримайдиган тошбағир бўлса, ўзининг ноқис ақли билан ғайбий нарсаларни билишни даъво қилса ва бу ишлари билан ёлғончи номига сазовор бўлиб осий бўлса, унинг ҳолига вой!\nАрш, курсий каби улкан мавжудотларнинг борлиги ҳақ. Аллоҳ уларга ва бошқа нарсаларга ҳам муҳтож эмас, балки ҳамма катта-кичик бепоён махлуқот ва мавжудот унинг қўлидадир.\nАллоҳ таоло Иброҳим алайҳиссаломни дўстим деган, Мусо алайҳиссалом билан гаплашган. Буларга тасдиқ ила имон келтирамиз.\nФаришталарга, пайғамбарларга ва уларга туширилган илоҳий китоб ва саҳифаларга имон келтирамиз. Пайғамбарларнинг ҳаммаси ҳам тўғри ва ҳақ йўлда бўлганлар.\nБизнинг қибламизга қараб намоз ўқигувчиларни мусулмон санайверамиз. Шарт шуки, Муҳаммад саллаллоҳу алайҳи васаллам келтирган барча маълумотларни эътироф этадиган бўлсалар.\nАллоҳнинг зоти тўғрисида чуқур фикр юритмаймиз. Унинг дини ҳақида ҳам баҳсу жадал қилмаймиз. Қуръони карим тўғрисида ҳам худди шундай. Қуръон Аллоҳнинг каломи, уни Жаброил алайҳиссалом олиб келиб, Муҳаммад саллаллоҳу алайҳи васалламга таълим берганлар, деб имон келтирамиз. Қуръон сўзига тенг келадиган сўз йўқ. Уни яратилган демаймиз. Аллоҳнинг каломи махлуқ эмас, балки унинг лафзу ҳарфлари, қоғоз ва қироати махлуқ.\nМусулмон жамоасига мухолиф бўлмаймиз. Қибла аҳлини гуноҳ иш қилсалар ҳам кофир санамаймиз, башарти уни гуноҳ иш эканлигини кўр-кўрона инкор этмаса.\nИмонли кишига қилган гуноҳи мутлақо зарар бермайди ҳам демаймиз. Солиҳ мўъминларнинг тавбаларини қабул этиб, гуноҳларидан ўтиб, жаннатга дохил қилади деб Аллохдан умид қиламиз. Аммо улардан қатъий хотиржам бўлиб, жаннатий деб гувоҳлик бермаймиз.\nМўъминларнинг гуноҳкорлари ҳаққига истиғфор айтамиз. Уларга Аллоҳнинг азоби бўлишидан хавфсираймиз. Аммо уларни Аллоҳнинг раҳматидан ноумид қилмаймиз. Аллоҳнинг азобидан хотиржам бўлиш ва раҳматидан ноумид бўлиш исломдан бегона қилиб қўяди. Ҳақиқат умид ва қўрқув ўртасидадир. Мўъмин киши имондан чиқиши учун имонга киришига сабаб бўлган нарсаларни инкор этган бўлиши керак.\nИмон — бу Расули акрам саллаллоҳу алайҳи васаллам Аллоҳ томонидан келтирган барча маълумотларни тил билан иқрор қилиб, дил билан тасдиқлашдир.\nИмон бир бутун яхлит маънавий нарсадир. Имон аҳли бу жиҳатдан баробардирлар. Мўъминлар бир-бирларидан Аллоҳдан қўрқувда, тақвода, нафсни тийишда ва бошқа амалларда фарқ қилурлар.\nМўъминларнинг ҳаммаси Раҳмоннинг дўстларидир. Унинг наздида ким итоаткорроқ ва Қуръонга амални зиёда қиладиганроқ бўлса, ўша инсон бошқалардан азиз ва мукаррамроқдир.\nИмон — бу Аллоҳга, Унинг фаришталарига, китобларига, пайғамбарларига, қиёмат кунига, Аллоҳнинг яхши-ёмон тақдирига ва ўлгандан кейин тирилтиришига ишонмоқликдир. Биз шуларнинг ҳаммасини ҳақ деб ишонамиз, пайғамбарларнинг ҳеч бирини ажратмай, китобларини тасдиқ этган ҳолда имон келтирамиз.\nМуҳаммад саллаллоҳу алайҳи васалламнинг мўъмин умматларидан катта гуноҳларни қилганлари тавбасиз ўтган бўлсалар ҳам дўзахда абадий қолмайдилар. Аммо имонли вафот этган бўлишлари шарт. Уларнинг ишлари Аллоҳнинг хоҳишига ҳавола. Хоҳласа фазлу карами билан кечиб юборади. Хоҳласа адли билан азоблайди. Сўнг яна уларни ўз раҳмати ва улуғларнинг шафоати билан қутқариб, жаннатга дохил қилади. Бунинг ҳикмати шуки, Аллоҳ таоло ўзини таниб, имон келтирганлар билан инкор этганларни баробар қилиб қўймайди. Зеро, у мўъминларни дўст тутган. Бинобарин, уларни гуноҳларидан пок этиб, охири аҳли жаннат қилур. Илоҳо, қадамларимизни исломда собит этгин!\nҲар қандай солиҳ ва фожир имом орқасида иқтидо қилиб намоз ўқишни жоиз деб биламиз. Яхши-ёмон мусулмонга ҳам жаноза ўқийверамиз. Мўъминман деб юрганларни қатъий жаннатий ёки дўзахий деб айтмаймиз. Уларни то аниқ белгиси зоҳир бўлмагунча кофир, мушрик ёки мунофиқ деб гувоҳлик бермаймиз. Уларнинг зоҳирига қараб мусулмончилик муомаласини қилаверамиз, ботинларини Аллоҳга ҳавола этамиз.\nМуҳаммад саллаллоҳу алайҳи васаллам умматидан ҳеч кимга нисбатан қилич кўтаришни жоиз кўрмаймиз. Шариат вожиб қилган ҳад жазолари бундан мустасно.\nПодшоларимиз, раҳбар амалдорларимизга қарши, гарчи зулм қилсалар ҳам хуруж қилмаймиз, уларни дуои бад ҳам этмаймиз. Итоатдан бош тортмаймиз. Уларга итоат этишни Аллоҳга итоат этиш жумласидан, яъни фарз деб биламиз. Гуноҳ-маъсият ишларга буюрсаларгина итоат этмаймиз. Уларнинг ҳаққига дуои хайр қилиб турамиз.\nСуннат ва жамоатга эргашамиз. Ғайри табиий одатлар, хилоф, тафриқадан қочамиз. Адолатли, омонатли кишиларни дўст тутамиз. Зулм ва хиёнат аҳлини ёмон кўрамиз. Бизга равшан бўлмаган шубҳали ишларни Аллоҳнинг илми ва ихтиёрига ҳавола қиламиз.\nСафарда ва ватанда пойафзалларга масҳ тортишни жоиз деб биламиз. Бу хусусда ҳадислар бор.\nҲаж ва жиҳод то қиёматгача мусулмонларнинг солиҳ ёки фожир раҳбарлари бошчилигида давом этади. Уларни ҳеч нарса бекор қилмайди.\nАмалларимизни ёзиб борувчи (кироман котибин) фаришталар борлигига ишонамиз. Шунингдек, жон олувчи фаришта (Азроил а.с.)га ишонамиз.\nҚабрда баъзи мустаҳиқ кишиларга азоб бўлишини, Мункар ва Накир деган икки фаришта кириб марҳумдан Рабби, дини ва пайғамбари ҳақида савол қилишини ҳақ деб биламиз. Қабр — бу кимгадир жаннат боғларидан бири, кимгадир дўзах қудуқларидан биридир.\nБандаларнинг қилаётган ишларини аслида Аллоҳ яратади. Уларни тоқатлари етмайдиган ишга таклиф қилмайди. Уларнинг қудрати ҳам таклиф этилган нарсагагина етади. Бу қуйидаги калиманинг тафсиридирким, «Ло ҳавла ва қуввата илло биллоҳ»дир. Маъноси: «Аллоҳга гуноҳкор бўлмасликнинг ҳеч чораси йўқ, магар Аллоҳнинг ёрдами билангина мумкиндир. Аллоҳга итоат қилишга ҳеч кимнинг қудрати етмас, магар Аплоҳнинг тавфиқи билангина мумкин бўлур».\nҲар бир иш Аллоҳнинг хоҳиши, илми, тақдири билангина бўлур. Аллоҳнинг хоҳиши барча хоҳишлардан устундир. Қазо ва қадари эса барча ҳийла ва тадбирлардан ғолибдир. Аллоҳ ўзи хоҳлаган ишни қила билур. Лекин ҳаргиз зулм қилмас. У ҳар қандай ёмонлик, айбу нуқсондан холидир. «У қилаётган ишидан ҳеч кимга ҳисобот бермас, балки унга ҳисобот берилур!» («Анбиё» сураси, 23-оят)\nТирикларнинг марҳумлар учун қиладиган дуолари, садақа ва эҳсонлари фойдадан холи эмасдир. Аллоҳ таоло дуоларни қабул этувчи, ҳожатларни раво кўрувчи зотдир. У ҳамма нарсага моликдир, Унга ҳеч ким молик эмасдир. Оламни бир лаҳза ҳам Худосиз тасаввур этиб бўлмайди. Кимки ўзини Усиз мустақил деб бир лаҳза тасаввур этса, диндан чиқиб ҳалокат аҳлига мансуб бўлур. Аллоҳ таолонинг ғазаби ва ризоси бор, лекин бандаларидагидек эмас.\nРасулуллоҳ саллаллоҳу алайҳи васалламнинг барча саҳобаларини дўст тутамиз. Дўст тутишда ҳаддан ошиб, шуҳратпарастликка ўтиб кетмаймиз. Улардан ҳеч кимни душман тутмаймиз. Уларни ёмон кўрувчиларни ёмон кўрамиз. Уларга фақат яхши сифатларни нисбат берамиз. Уларга муҳаббат боғлашлик — бу дин, имон, эҳсон белгисидир. Уларни ёмон кўришлик — бу куфр, нифоқ ва туғён аломатидир.\nРасулуллоҳ саллаллоҳу алайҳи васаллам вафотларидан сўнг халифалик умматнинг афзали ва пешвоси бўлмиш Абу Бакр Сиддиқ розийаллоҳу анҳуга, сўнг Умар Форуққа, сўнг ҳазрати Усмон зун\nнурайнга, сўнг Ҳазрати Али Муртазо розийаллоҳу анҳумга насиб бўлди. Бу тўрт халифани «Хулафойи рошидин», яъни тўғри йўл тутган пешво халифалар дейилади.\nЎнта саҳобани Пайғамбар саллаллоҳу алайҳи васаллам жаннат аҳли, деб башорат берганлар. Улар: Абу Бакр, Умар, Усмон, Али, Талҳа, Зубайр, Саъд, Саид, Абдураҳмон ибн Авф ва Абу Убайда ибн Жарроҳ (розийаллоҳу анҳум)дирлар.\nКимики Расулуллоҳ саллаллоҳу алайҳи васалламнинг саҳобалари ва аёлларини турли ёмон сўзлардан поклаб, яхши сифатлар билан ёд этса, шунингдек, зурриётларини ҳам турли ношойиста сифатлардан ҳимоя қилиб зикр этса, мунофиқлик иснодидан ўзини пок тутган бўлади.\nСаҳобалар ва тобеъинлар аҳли хайр, аҳли фиқҳ, аҳли ривоят, улуғ мартабали зотлардир. Уларни фақат яхшилик билан ёд этиш лозим. Кимики уларга ёмонликни нисбат берса, у ўта адашганлардан бўлур.\nҚиёмат аломатларига ҳам ишонамиз. Масалан, Дажжолнинг чиқиши, Исо алайҳиссаломнинг осмондан тушишлари, қуёшнинг ғарб томондан чиқиши, Ер ҳайвонининг чиқиши кабилар.\nАллоҳ таолодан ҳаммамиз учун имонда собит қадамлик, имон билан ўтишлик, турли ботил ақидалардан сақланишлик, Аҳли Сунна вал-Жамоада барқарор бўлишликни сўраймиз. Барчамизга тавфиқ ато этгай!\n« «ФИҚҲИ АКБАР» КИТОБИ\t«ВОЗИҲ УТ – ТАЖВИД» »


КАТТАҚЎРҒОН ШАҲАР САМАРҚАНД ВИЛОЯТИ “ЯККАБОҒ” МФЙ КАРИМОВЛАР ОИЛАСИ ҲАҚИДА\n21.12.2019 - 16:49\nБатафсил КАТТАҚЎРҒОН ШАҲАР САМАРҚАНД ВИЛОЯТИ “ЯККАБОҒ” МФЙ КАРИМОВЛАР ОИЛАСИ ҲАҚИДА\n20.12.2019 - 18:25\nАфғонистонда содир бўлган зилзила Ўзбекистоннинг қарийб барча вилоятларида сезилди.\nФВВ Сейсмопрогностик мониторинг Республика маркази маълумотларига кўра, 20 декабрь куни Тошкент вақти билан 16:39 да Афғонистондаги Ҳиндикуш тоғларида ер ости силкинишлари содир бўлди.\nЭпицентр координаталари — 36,64 даража шимолий кенглик, 70,41 даража шарқий узунлик.\nЗилзила ўчоғида магнитуда 6,5 ни ташкил этди, чуқурлик — 190 км. Ер силкинишлари Ўзбекистоннинг қарийб барча вилоятларида сезилди.\nЎзбекистон шаҳарларида зилзила кучи ва эпицентрдан узоқлик:\nБатафсил ЎЗБЕКИСТОННИНГ ҚАРИЙБ БАРЧА ВИЛОЯТЛАРИДА ЗИЛЗИЛА ҚАЙД ЭТИЛДИ\n20.12.2019 - 11:34\nКаттақўрғон шаҳрида 2019 йилнинг 1 декабрь ҳолатига кўра давлат рўйхатидан ўтган тадбиркорлик субъектлари умумий сони 977 тани ташкил этиб, фаолият кўрсатаётган тадбиркорлик субъектлари сони 925 тага етди. Жорий йилнинг январь-ноябрь ойларида 311 та тадбиркорлик субъектлари ташкил этилди.\nБатафсил ТАДБИРКОРЛИК РИВОЖЛАНМОҚДА\n19.12.2019 - 17:06\nСамарқандда Ўзбекистон хотин-қизлар қўмитаси ташаббуси билан ташкил этилган “Йил аёли” танловининг вилоят босқичи бўлиб ўтди. Қизғин ва муросасиз курашларда ўзининг ишбилармонлиги ва меҳнатсеварлиги билан ном қозонган каттақўрғонлик тадбиркор Зулфия Полвонова юқори натижага эришиб “Йил тадбиркори” йўналиши бўйича ғолиб деб топилди.\nШунингдек, “Йилнинг энг яхши журналисти” номинацияси ҳамшаҳримиз, айни дамда Самарқандда яшаб, вилоят телекомпаниясида ижод қилаётган журналист Умида Мамадалиевага насиб этди.\nҒолибларга табриклар йўллаймиз.\nБатафсил КАТТАҚЎРҒОНЛИКЛАР ҒОЛИБ\nМУЗАФФАР ХАШИМОВ САЙЛОВЧИЛАР БИЛАН УЧРАШДИ\nШаҳар ҳокими, Тадбиркорлар ва ишбилармонлар ҳаракати – Ўзбекистон Либерал-демократик партияси Каттақўрғон шаҳар кенгашидан Халқ депутатлари шаҳар Кенгаши депутатлигига номзод Музаффар Хашимов сайловчилар билан учрашди.\nЙиғилиш иштирокчилари ўзларини қизиқтирган саволлар билан номзодга мурожаат қилишди.\nБатафсил МУЗАФФАР ХАШИМОВ САЙЛОВЧИЛАР БИЛАН УЧРАШДИ


Бу ҳазил эмас! Осиёликлар, бойлигингизни яхшилаб беркитиб қўйинг...\nБуюк Британияда яшовчи Осиё оилаларидан диний байрамларда, жумладан, Наваратри ва Дивалида ўз уйларида олтин буюмларини ҳамда пулларини сақламаслик сўралмоқда. Бу “Daily Mail” хабар бермоқда.\nСкотленд-Ярднинг ушбу талабномага аниқлик киритишича, мамлакатда шундай бир жиноий гуруҳ бор бўлиб, улар айнан осиёлик, яҳудий ёки малталик оилаларнинг уйларига ўғирликка тушиб, уларнинг меросий бўлган буюмларини олиб кетишар экан.\nСтатистикага кўра, 2017 йилда мамлакатда 1891 ўғирлик содир бўлган бўлиб, уларнинг қурбонлари Осиё фуқаролари эканлиги қайд этилган. Аниқланишича, жиноятчилар жами 9 миллион фунт (тахминан 10,2 миллион эвро) миқдоридаги 6,3 мингдан зиёд заргарлик буюмларини ўғирлаб кетишган.\nКиритилди: 09:37 13.10.2018. Ўқилди: 1628 марта. Фикрлар сони: 0 та.\nЭнг баджаҳл мушук вафот этди (Видео)


Жүзимгершилик имканиятлары талланып, кең көлемли илажлар белгиленди\n18.09.2021 Сиясат docx форматында жуклеп алыу (315,2 kb) pdf форматында жуклеп алыу (879,8 kb) баспаға шығарыў\nПрезидент Шавкат Мирзиёевтиң басшылығында 7-июль күни жүзим жетистириў, оны санаат усылында қайта ислеўди раўажландырыў ҳәм аймақларда энотуризмди жолға қойыў илажлары бойынша видеоселектор мәжилиси өткерилди.\nМәмлекетимиз басшысы елимизде әзелден жүзимгершилик дәстүри болғанын, оны раўажландырыў ушын үлкен имканиятлар бар екенлигин атап өтти.\n– Жүзим жетистириў – бул халқымыздың әсирлер даўамындағы миллий дийқаншылық мәденияты, қәдирияты, мақтанышы ҳәм дәрамат дәреги есапланады. Жүзим халқымыздың турмыс тәризи ҳәм үрп-әдетлери менен тиккелей байланысып кеткен. Ҳәр бир көшеде, шаңарақта жүзим болған. Хусайни, тойфи, ризамат ота, келинбармақ ҳәм кишмиш сыяқлы жүзимлердиң сорты узақ-узақларға шекем танылған, – деп атап өтти Шавкат Мирзиёев.\nБүгинги күнде елимизде фермер хожалықлары тәрепинен 90 мың гектар майданда жүзим жетилистирилмекте. Бул тармақта 900 мың халық турақлы ҳәм мәўсимлик жумыс пенен бәнт.\nКейинги төрт жылда 52 мың гектар жаңа жүзим бағлары жаратылып, тараўға 210 миллиард сум субсидиялар ажыратылды. Усы дәўир даўамында мийўе-овощлардың экспортында жүзимниң үлеси 2 есеге көбейди.\nБирақ бүгинги базар талабын таллайтуғын болсақ, бул тараўда буннан да үлкен имканиятлар бар. Атап айтқанда, жәҳән базарында жүзим саўдасы мийўелер ишинде үшинши орында болып, ҳәр жылы оған болған талап орташа 350 миллион долларға өспекте.\nБундай жүзим бойынша Өзбекстанның экспорт потенциалын кейинги төрт жылда кеминде 600 миллион долларға, кишмиш бойынша 500 миллион доллар ҳәм тәбийғый винода 100 миллион долларға жеткериў мүмкин екенлиги есап-санақ етилген.\nЖүзим жетистириўдиң экономикалық нәтийжелилиги де, социаллық әҳмийети де үлкен. Мәселен, 1 гектар жүзим жетистириў ушын орташа 100 миллион сум қәрежет етип, 4 жылдан кейин жылына 250 миллион сум сап пайда алыў мүмкин. Сондай-ақ, жүзим туқымының майы да жәҳән базарында жоқары баҳаланады.\nЖәне бир әҳмийетли тәрепи, 1 гектар ғаўаша майданында 2 адам жумыс ислеп, көби менен 20 миллион сум муғдарында өним жетилистирилсе, жүзим жетистириў, әсиресе, шпалер усылында 10 адамды жумыс пенен тәмийинлеп, 300 миллион сум муғдарында өним ислеп шығарыў ҳәм орташа 25 мың доллар муғдарында экспорт етиў мүмкин.\nБундай таллаўлар усы тараўға үлкен итибар қаратыў, көплеген мәселелер де шешиў зәрүр екенлигин көрсетпекте.\nТилекке қарсы, айырым аймақларда ири жүзим бағлары майданы кейинги төрт жылда 7 мың гектарға азайған. Тармақта селекция дерлик жоқ, елеге шекем 40-50 жыл бурын жаратылған жүзимниң сортлары егилип келинбекте. Жүзимгершиликти жаңалаўды хошаметлеў системасы жолға қойылмаған. Нәл жетистириў илимине ҳәм технологиясына әмел етилмейди, нәл кеселликлери менен илимпазлар да, ислеп шығарыўшылар да шуғылланбайды. Сол себепли өнимдарлық та төменлеп, кеселлик болса, күн сайын көбейип бармақта. Жүзим бағларының дерлик 38 проценти интенсив усылда тәрбияланбақта.\nЖергиликли жүзимлеримиздиң өнимдарлығы Азияның басқа мәмлекетлерине салыстырғанда 1,5-2 есеге аз. Қалаберсе, елимизде жетистирилетуғын жүзимлердиң көпшилиги туқымлы болып, жәҳән базарында дәнесиз жүзимге болған талап кескин артып бармақта.\nЖүзимди қайта ислеў де заман талабы дәрежесинде емес. Тәбийғый виноның улыўма спиртли ишимликлер тутыныўындағы үлеси тек ғана 2 процентти қурайды.\nЭнотуризм, яғный вино туризми тармақ сыпатында раўажланбаған. Тек ғана Самарқанд, Ферғана ҳәм Ташкент ўәлаятларында төрт туристлик жүзим плантациялары шөлкемлестирилген.\nСол себепли мәжилисте жүзимгершиликти кең көлемде раўажландырыў мәселелери де додаланды.\nБәринен бурын, таў алды районларында ири жүзимгершилик плантацияларын шөлкемлестириў зәрүр екенлиги атап өтилди.\nМысал ушын, өткен жылы Олтиариқ районында ғаўаша майданлары қысқартылып, 2 мың гектар жерде ири жүзим бағлары жаратылған еди. Оларда райондағы 5 мың халық турақлы жумыс пенен тәмийинленди.\nЕң тийкарғысы, буның есабынан қосымша 60 мың тонна жүзим жетистирилип, оның экспорты соңғы жылда дерлик 100 миллион долларға, толық өнимге киргеннен кейин болса жылына 200 миллион долларға жетеди.\nСондай-ақ, Фориш, Ғаллаорол, Янгиобод, Чироқчи, Пайариқ, Қўширабод районларында да жаңа жүзим бағлары жаратылған.\nУсындай тәжирийбе тийкарында Қарақалпақстан ҳәм ўәлаятлардағы 44 районда жаңа экспортқа жарамлы жүзим плантацияларын шөлкемлестириў ўазыйпасы қойылды.\nМәмлекетимиз басшысы усы плантацияларға хызмет көрсетиў инфраструктурасын жолға қойыў әҳмийетли екенлигин атап өтти. Усы мақсетте Аўыл хожалығы министрлигиниң аймақлық бөлимлеринде жүзимгершиликти раўажландырыў, нәл менен тәмиийнлеў ҳәм кеселликлерден қорғаў бойынша Жойбарлаў офислериниң шөлкемлестирилетуғыны белгиленди.\nАкадемик Маҳмуд Мирзаев атындағы бағшылық, жүзимгершилик ҳәм вино жетистириў илимий-изертлеў институты ҳәм басқа да илимий мәкемелердиң жерлеринде сертификатланған жүзим нәллерин жетистириў жолға қойылады. Жүзим бағларын жаратыў ҳәм ескилерин жаңалаўды хошаметлеў мақсетинде сертификатланған жаңа жүзим плантацияларының ҳәр бир гектарына 10 миллион сумнан субсидия бериледи.\nЖүзим бағларын шөлкемлестириўди қаржыландырыў ушын банклерге 100 миллион доллар ресурс ажыратылады.\nМийўе-овощлардың молшылығында халықтың қыйтақ жерлери де үлкен дәрек. Мысалы ушын Булақбашы районларындағы шаңарақларда 5 мың тонна жүзим жетистирилип, 15 миллиард сум дәрамат алыныўы күтилмекте.\nПрезидентимиз бул тәржийбени барлық аймақларда ғалаба ен жайдырып, қыйтақ жер шетлеринде, жолдың бойларында жүзим жетистириў дәстүрин кеңейтиў зәрүр екенлигин атап өтти.\nМәжилисте тараўға илим ҳәм инновацияларды кеңнен енгизиў мәселесине айрықша итибар қаратылды. Инновациялық раўажланыў министрлигине сырт ел тәжирийбеси тийкарында жүзимниң өнимдарлы, дәнесиз, суўыққа ҳәм кеселликлерге шыдамлы жаңа сортларын жаратыў бойынша тапсырма берилди.\nЖүзимди тек ғана шпалерге көтериў есабынан 2-3 есеге көбейтиў мүмкин екенлиги атап өтилди. Оны қоллап-қуўатлаў мақсетинде енди шпалер орнатыў қәрежетлериниң 30 процентке шекемги бөлеги бюджеттен қапланатуғынлығы белгиленди. Сондай-ақ, жүзимгершилкке қолланылатуғын әсбап-үскенелер ҳәм техникалар бажыхана төлемлеринен азат етиледи.\nМәмлекетимиз басшысы жүзимди қайта ислеў ҳәм таяр өнимге айландырыўдың толық циклин жаратыў ушын вино жетистириў кластерлерин шөлкемлестириў керек екенлигин атап өтти.\nОларға жүзимди қайта ислеў, кишмишти кептириў ҳәм қадақлаў үскенелерин сатып атыў ушын финанслық жеңилликлер берилетуғын болды. Сондай-ақ, тәбийғый виноларға акциз салығының бийкар етилетуғыны белгиленди.\nЭкспорт имканиятлары талланып, усы жылы жүзим өниминиң экспортын 200 миллион долларға, кишмишке жарамлы жүзим экспортын 130 миллион долларға, тәбийғый жүзим виносының экспортын 50 миллион долларға жеткериў мүмкин екенлиги айтылды.\nЕлимиз жүзим сортларының миллий брендин жаратып, сырт елде үгит-нәсиятлаў, потенциаллы базарлар менен фитосанитариялық келисимлерге ерисиў бойынша тапсырмалар берилди.\n– Тармақ басшылары ҳәм ҳәкимлер келеси жылларда экспортты және де арттырыў ушын өзлериниң анық режелерин белгилеп алыўы керек. Буннан кейин жетистирилген өним 30 процентке шекем экспорт етилсе, дәрамат ҳәм мүлк салықлары 30 процентке, экспорт 30 проценттен артса 2 есеге азайтылады. Сондай-ақ, экспорт етилген ҳәр бир литр тәбийғый вино ушын 5 мың сум субсидия ажыратылады, – деди Шавкат Мирзиёев.\nЖүзим бағларында энотуризм ушын зәрүр инфраструктура жаратыў илажларына да тоқтап өтилди.\nМәжилисте додаланған мәселелер бойынша Бас министрдиң орынбасарлары, министрлер ҳәм ҳәкимлер мәлимлеме берди.\nКөриўлер саны: 454


Эрдўған Истанбулга келиб, ўз тарафдорлари билан учрашди\nТуркия президенти Ражаб Тойиб Эрдўған самолёти Истанбул шаҳридаги Отатурк номидаги халқаро аэропортга келиб қўнди.\nҚайд этилишича, Туркия раҳбари отишмалар эшитилиб турган ҳудудда ўзининг кўп сонли тарафдорлари билан учрашган.\nУ бир гуруҳ кишилар орасида кетаётгани тасвирлари пайдо бўлди.\nПрезидент давлат тўнтариши амалга оширганлар қайси ташкилот вакиллари бўлишидан қатъи назар жазоланиши ҳақида айтиб ўтган.\nБундан олдинроқ, президент самолёти қўниши арафасида аэропортда портлаш содир бўлгани хабар қилинганди.\n16 июлга ўтар кечаси Туркияда ҳарбий тўнтариш амалга оширишга уриниш юз берди.\nАнқара ва Истанбулга танклар олиб кирилди. Пойтахтда жойлашган парламент биноси ҳарбий техника томонидан ўраб олинди ва ўққа тутилди. Шаҳар осмонида вертолётлар ва қирувчи самолётлар парвоз қилиб, портлаш овозлари янграй бошлади.\nЭрдўған FaceTime орқали алоқага чиқиб, ҳали ҳам қуролли кучларнинг бош қўмондони эканини маълум қилди ва одамларни кўчаларга чиқишга ҳамда қонуний ҳукуматни ҳимоя қилишга чақирди.\nМаҳаллий вақт билан соат 02:00да (Тошкент вақти билан соат 05:00да) Туркия разведкаси раҳбари Нуҳ Йилмаз давлат тўнтариши олди олингани ҳақида маълум қилди. Истанбул шаҳрида ҳарбий тўнтаришда иштирок этган 104 киши ҳибсга олинди.


Энди Деҳқонобод! Ҳоким тадбиркорни «эзса», бундан...\n04.08.2019 22:50 1 5787\nҚашқадарё вилояти Деҳқонобод туманидан тадбиркор Ҳамдам Маҳмудов туман ҳокими томонидан ўзининг ҳуқуқи поймол бўлаётганлиги тўғрисида кўплаб жойга мурожаат қилган экан. Қайга мурожаат қилмасин, жавобларнинг барчаси қоғозда айланиб ҳоким буванинг ўзига қайтиб келаверган. Бу – мурожаатлар масаласида ҳали пухта тизим яратилмаганлигидан далолат. Биз журналистлар ҳам жавобни қоғоз шаклида қайтармоқчи эдик. Аммо мазмун-моҳиятига қараганда жуда жиддийлиги ва бир тадбиркор ҳуқуқи адолатсизларча поймол бўлаётганлиги, минглаб одамлар жабр чекаётганлиги шундоқ кўриниб турарди.\nМуаммони ўрганишга киришдик.\nШикоятда айтилишича, «Бойқўрғон» МФЙ ҳудудида 2007 йил ташкил этилган «Турсунхон Бибизулайхо» МЧЖ деҳқон озиқ-овқат бозори тугатилиб 400 метр нарироқда «Бойқўрғон Беклиги» номи билан қайта ташкил этилаётган экан. Бу ўзгартиришларга бош-қош бўлаётган Деҳқонобод туман ҳокимининг келтирган важларига кўра «Турсунхон Бибизулайхо» МЧЖ деҳқон озиқ-овқат бозори талабларга жавоб бермас эмиш. Аммо бошқа бир шахснинг номига ўтказиб берилаётган «Бойқўрғон Беклиги» номли бозордан эса бозор талабига жавоб берадиган ҳеч бир жиҳатни топа олмадик.\nҲоким буванинг ташаббуси билан ташкил этилган янги бозор аҳоли зич яшайдиган кичкинагина ҳудудга қурилган. Сотувчилар жой топа олишмай жанжал, ур-йиқитлар билан савдо қилишар экан. Жанжалларда енгилганлар атрофдаги ҳовлилар олдиларидан жой қилиб олишган. Хонадон эгалари эса «2, 3 соатда ўтадиган бозор» деб андиша ва сабр билан яшашмоқда.\nАммо паттачилар ўша жойлардан ҳам қилиб бера олмаган шароитига патта йиғишар экан. Бозор кўчирилганига икки ой бўлди. Аҳоли норози бўлгани учунми балки, бир ой ичида шу бозорда иккита фалокат юз берибди. Биринчисида бир инсон бевақт ҳаётдан кўз юмган бўлса, иккинчисида бозор олдида ёш келинчакни мотоцикл уриб юборган. Ҳар тугул шифохонага олиб борилиб, унинг ҳаёти асраб қолинган.\nБозор атрофидаги йўл...\nДеҳқонобод туман ҳокими Зоир Алиқулов «Турсунхон Бибизулайхо» МЧЖ деҳқон озиқ-овқат бозорини тугатиш учун қўл остидаги туман Давлат солиқ инспекциясининг хулосасини ҳам келтирган. Аммо бозор таъсисчиси солиқларни ўз вақтида тўлаб борган. Ҳоким бува ишни пухта қилиш учун туман Фавқулодда вазиятлар бўлимини ҳам ишга солиб «бозор ҳудудига сел келиш хавфи бор» деган хулосани ҳам киритиб қўйган. Арзчининг арз-додини эшитадиган текширувчилар барибир бу ерларга келиб текширишмайди, деган хулоса билан шу фикрга келишган шекилли. Негаки, бундай хавфни вужудга келтирадиган ҳеч бир омилнинг ўзини топ олмадик.\nОқим келадиган тарафлари тепалик билан ўралган. Унинг устига сув йиғилиб келадиган баланд тоғларнинг ўзи ҳам йўқ. Умуман олганда, ҳоким бува мақсадига етишиш учун мантиққа тўғри келса-келмаса ҳар қандай сабабларни қалаштирмоқда. Айни замонга мос мантиққа асосланадиган бўлсак, у бунга ҳақли ҳам. Негаки, туман ҳокими, вақтинча бўлса-да, ўз ҳудудининг мутлақ якка ҳокими. Ҳокимлар нима қилса ҳам қонунга тўғри келиб кетаверади ёки қонун уларга қараб мослашаверади.\nБозор, мол бозори ва болалар боғчаси.\nБоғча олди кушхонага айланса…\nБу машмашаларнинг кичкинаси. Аммо энг асосий муаммо шуки, «Бойқўрғон Беклиги» янги бозорнинг молбозор қисми боғча деворининг ёнгинасига қурилган. Бозор бўладиган ҳар душанба куни болалар боғчага келишни исташмас экан. 100 ўринга мўлжалланган «Ёқуб бобо» номли нодавлат мактабгача таълим муассасаси атрофи машиналар билан тўлиб кетади. Унинг устига машиналарнинг пала-партиш қатнови ҳаттоки катта одамларни ҳам ҳушёр торттиради. Боғча дарвозасининг олдида қассоблар қўй суйишмоқда.\nЭндигина тетапоя қилиб дунёни таниётган болакайлар боғчага бориб кўргани қон, эшитгани даллолларнинг савдоси бўлса... Бундай келажак авлод келажакда ким бўлишини тасаввур қилаверинг.\n«Ҳоким Зоир Алиқуловга бу иш тўғри эмаслигини кўп бора айтдим, аммо барибир молбозорни боғчамизнинг ёнига кўчириб келди», – деди минг бир истиҳола билан «Ёқуб бобо» номли нодавлат мактабгача таълим муассасаси таъсисчиси Асқарали Юсупов.\nБоғча марказдан олисда бўлса-да, замонавий талабаларга жавоб берадиган қилиб кўркам ва шинам қилиб қурилган. Барчаси кўнгилдагидек, болалар хурсанд. Аммо... Молбозор болаларнинг севимли масканига бир девор қўшни бўлиб кўчиб келгани кўнгилларни хира қилади. Ҳар душанба куни болаларнинг кўпи билан 20 фоизи истар-истамас келишар экан. Қолганлари эса ҳафтада учинчи кунни ҳам уйда ўтказишга мажбур бўлишмоқда.\nДеҳқонобод туман мактабгача таълим бўлимининг раҳбари ҳоким буванинг сўзига қарши бора олмаслиги аниқ. Аммо Қашқадарё вилоят мактабгача таълим бўлимининг бошлиғи нега сукут сақлаётгани ноаниқ.\nБоғчадаги болаларни тарбиялашнинг бундай «инновацион» усулидан Мактабгача таълим вазирлиги бехабардир, балким. Нима бўлганда ҳам, боғча билан молбозорнинг бир девор қўшни бўлиши ҳеч бир замон ва маконга тўғри келмайди.\nБу масалада «Бойқўрғон» МФЙ раисининг фикрини билмоқчи эдик. Аммо бефойдалигини англаб етдик. Чунки шу молбозорни боғчанинг ёнига кўчириб келиш ишларига бош-қош бўлаётган ҳам маҳалла раисининг шахсан ўзлари экан. Янги бозорни қайни укасининг номига расмийлаштириб йўлга қўйиш учун елиб-югураётган эмиш.\nТайёр бозорни кўчиргунча харобага айланиб қолган МФЙ идорасини эпақага келтириб қўйса бўларди. Жинлар маконига ўхшаб қолган маҳалла биносининг пештоқидаги пештахта ҳали ҳам эски «Обиравон» номида қолиб кетган.\nҲоким бува ҳам «соққали» жойларни унисидан-бунисига, бунисидан-унисига олиб бериш билан шуғулланмай, қирлардан ошиб, янги барпо этган бозорига олиб борадиган хавфли йўлларни таъмирласа халқдан беҳисоб савоб олган бўлармиди балки.\nБозорга борадиган хавфли йўл.\nБугун Деҳқонобод ҳокими томонидан йўқликка маҳкум этилаётган «Турсунхон Бибизулайхо» МЧЖ деҳқон озиқ-овқат бозори 2007 йили Ҳамдам Маҳмудов томонидан ташкил этилган. 12 йил давомида элга овоза бўлиб узоқ-узоқлардан ҳам тадбиркорлар кела бошлаган. Қанча-қанча қийинчиликлардан ўтиб эндигина оғзи ошга етди деганда тўсатдан «тайёрига айёр» чиқиб қолса албатта алам қилади.\nХалқда «Бозор билан мозорга тегиниб бўлмайди» деган нақл бежизга айтилмаган. Бозорни кўчирса, барака қочади. Ҳақиқатдан ҳам шундай шекилли, тадбиркорлар ҳам ўрганган бозори кўчирилишидан норози.\nСўнгги кунларда ҳокимларнинг «снос» масаласида фуқароларга, айниқса, тадбиркорларга шафқат қилмаётганига кўп гувоҳ бўлдик. Бугунги айни ислоҳотлар даврида ҳоким ва фуқаролар, айниқса, тадбиркорлар ўртасида зиддиятлар вужудга келиб қолганини куни кеча бўлиб ўтган йиғилишда президент Шавкат Мирзиёев ҳам қаттиқ танқид остига олди...\nЗоир Алиқулов Деҳқонобод туманига ҳоким бўлиб келишдан бир неча йиллар олдин бу бозорни халқ ўзларига мос жойда ўзлари бунёд этган эди. Оддий халқ ўнлаб йиллар мобайнида шу бозорда тирикчилигини қилиб тинчгина яшаб келишаётганди. Бозорни кўчириш машмашаси бошланди-ю юзлаб халқнинг тинчи бузилди. Гарчи кичкинагина бўлса-да, унда барака бор эди. Энди эса нафақат бозордан, ҳаттоки Бойқўрғондан барака кўтарилди.\n«Қамчисидан қон томиб турадиган» кўпгина ҳокимларнинг бундай эскича иш услуби нафақат аҳолига жабр келтирмоқда, айни очиқлик даврида бугунги кун сиёсатига жиддий панд бериб қўймоқда.\nбозор боғча Қашқадарё ҳоким Деҳқонобод\nЖамият Кеча, 10:55\nҲуқуқ 17/04, 09:20


Тезкор экологик рейдлар: қум-шағал ўғрилари ушланди\nҚурилишнинг энг муҳим хом ашёси, энг бозоргир маҳсулоти нима? Жуда жўн кўринган бу саволга дарҳол жавоб беришга шошилманг. Бугунги қурилишлар-бунёдкорликлар даврида турли-туман цемент-бетон маҳсулотларига талаб қанчалик ортиб бораётган бўлса, бу товарлар таркибининг асосий қисми шағалга бўлган эҳтиёж ҳам худди шундай ўсиб бормоқда. Бозордаги таклифдан келиб чиқиб, айни кунда Бухоро вилоятининг биргина Шофиркон тумани ҳудудидаги шағал каръерида майдалаб, шўрдан ва қумдан тозаланган, турли ўлчамдаги шағални буюртма асосида олиш, бино-иншоот қурилишида фойдаланиш мумкин. Албатта, шағал хом ашёсига бўлган талабнинг кун сайин ортаётгани давлатимиз учун ҳам фойда. Аммо мана шу беминнат маҳсулотни ўғринча йўллар билан “орқалаб” ташиб, шунинг орқасидан мўмай даромад орттирмоқчи бўлаётганларнинг ҳатти-ҳаракатини қандай тушуниш ёки оқлаш мумкин?! Бухоро вилоят Экология ва атроф-муҳитни муҳофаза қилиш бошқармаси мутахассис-инспекторлари томонидан яқинда Ғиждувон ҳамда Ромитан туманлари чўл массивларида аниқланган ҳолатлар фикримизга далил.\nАйнан Шофиркон тумани шимолий ҳудуди, Қизилқум кенгликлари бағридаги шағал каръерига яқин, аниқроғи, Ғиждувон туманига қарашли "Барака“ МФЙнинг кимсасиз чўлга туташ қисмидан, шунингдек, Ромитан туманининг Газли шаҳарчасига олиб борадиган автомагистралидан унча узоқ бўлмаган “Хўжа Уббон” чўл массивидаги шағал еридан қудратли техникалар ёрдамида шағал хом ашёсини ноқонуний ташиб кетаётган бир қатор фуқаролар тезкор рейд тадбирлари давомида ушланди.\nҲар бир ҳолат юзасидан жойида баённомалар тўлдирилаб, тегишли ҳужжатлар судга ўтказилди. Қонунбузарларга нисбатан Ўзбекистон Республикаси Маъмурий Жавобгарлик тўғрисидаги Кодекснинг 70-моддаси, 1-қисмига мувофиқ иш қўзғатилди.\nQo'shilgan sana:2019-08-14 O'zgartirilgan sana:2019-08-14


МОБИЛЬ АЛОҚА КОМПАНИЯЛАРИ ХАЛҚНИНГ ПУЛИНИ ҚАЧОНГАЧА “ТУЯ” ҚИЛАДИ? – Jurnalist\nR S2021-08-14T14:40:55+05:0014 Avgust, 2021|Журналист ижодидан, Мақолалар, Ҳафта мақоласи|\nОдатда, уяли алоқа хизматини кўрсатувчи компаниялар ҳақида гап кетганида, одамлар орасида уларга нисбатан “ўтирган жойида ҳаводан пул топади”, деган кинояли сўзлар айтилади. Мантиқан олиб қаралганда, бу бежиз эмас: абонентларнинг боғланиши симсиз — ҳаво орқали амалга оширилади. Янада ажабланарли томони шундаки, мобиль алоқа операторлари истеъмолчиларнинг манфаатини эмас, биринчи навбатда, ўзларининг кўпроқ даромад олишини кўзлаб иш тутишади. Шу боис йиллар мобайнида уларнинг турли нағмаларига чидашга, ҳатто емаган сомсамиз учун пул тўлашга мажбур бўлиб келаяпмиз.\nДавлат статистика қўмитасининг маълумотларига кўра, мамлакатимизда 2021 йил 1 апрель ҳолатига мобиль алоқа тизимига уланган абонентлар сони 26 миллион 953,5 мингта, аҳолининг мобиль алоқа билан таъминланганлик даражаси ҳар 100 киши ҳисобига 72 бирликни ташкил этади.\nМамлакатимизда фаолият олиб бораётган уяли алоқа хизматини кўрсатувчи компанияларнинг бозори кўламини юқоридаги рақамлар ҳам кўрсатиб турибди. Шу ўринда, уддабурон мобиль алоқа операторлари ўзлари учун ҳар томонлама қулай тартиб-қоидаларни жорий этиб, салкам 27 миллион абонентнинг пулини “туя” қилиб келаётганидан асло кўз юмиб бўлмайди.\nБунга бир мисол. Шу йил 3 май куни телефонимга “paynet” орқали 36 минг сўм ўтказгандим, орадан атиги бир кун ўтиб, Ucell компаниясидан томонидан жўнатилган SMS-хабарни ўқиб ҳайратдан ёқа ушладим: тўлаган пулим ҳисобимдан ечиб олиниб, яна 35 минг сўм қарзим бор эмиш. Аввалига “paynet”чи йигит пулни ўтказмаган экан-да, деган хаёлга бордим. Ҳа, унга пул бераётганимда, телефонимнинг қарзи йўқ эди, тўлаган маблағим ҳавога учиб, бу ҳам етмагандай 35 минг сўм қарз бўлиб қолишим…\n— Мана, квитанцияси. Кеча пулингизни ўтказиб юборганман, муаммо нимадалигини билиш учун “Олой” бозори етмасдан катта чорраҳа ёнида жойлашган Ucell компаниясининг офисига боринг, — деб маслаҳат берди “paynet”чи йигит.\nШундай қилмасдан ўзга чорам ҳам йўқ. Ахир, 36 минг сўм тўлаб, яна 35 минг сўм қарз бўлиб қолишни қандай тушуниш мумкин? Бу бориб турган талончилик-ку!\nUcell офисига бориб мурожаатлар билан ишлаш бўлими мутахассиси Сардор Музаффаровга учрашиб, нима бўлганини баён этдим. У аввалига 3 май куни телефон рақамимга ўтказилган пулни компьютеридан топа олмади. Тўлов чекини кўрсатганимдан кейин… аллақаердан топди, шекилли, менга “Тариф бўйича қарзингиз бўлган экан, шунинг учун пулингиз ечиб олинибди”, деди. Биринчидан, телефонимда қарзим йўқ эди, иккинчидан, майли, тўлаган пулим тарифдан қарзимни қопланган бўлса, кейинги 35 минг сўм қарз қаердан пайдо бўлиб қолди?\nБу саволимга офис бошлиғи Аида Бурнашева қуйидагича жавоб берди:\n— Шу ойда ишлатадиган тарифингиз учун қарз бўлиб қолгансиз. Бизда тартиб шундай! Бундан норози бўлсангиз, шикоят ёзиб қолдиринг. Мутахассисларимиз яна текшириб кўриб, натижасини сизга маълум қилишади.\n“COSCOM” МЧЖ бош директори В.В.Кровченко номига ариза ёзиб, жавобини телефон орқали маълум қилишларини сўрадим.\nОрадан бир неча кун ўтиб, Ucell компанияси юристи қўнғироқ қилиб, менга ўзлари ўрнатиб олган тартиб-қоидани қайтадан тушунтирди, эътирозимни эшитишни ҳам истамади. Хуллас, умумий ҳисобдан 71 минг сўм пулим қулоғини ушлаб кетди. Дарвоқе, юристнинг айтишига кўра, қарзимдан халос бўлишнинг йўли бор экан. Бир ой телефонимга пул ўтказмай турсам, 35 минг сўм қарзим ўзидан-ўзи йўқ бўлиб кетар эмиш. Қаёққа йўқ бўлиб кетади, қандай қилиб йўқолади?.. Шунисига ақлим етмади. Бу ҳам уяли алоқа операторларининг бир ўйини бўлса ажабмас.\nДарқақиқат, истеъмолчи доим ҳақ тамойили мобиль алоқа хизматини кўрсатувчи компанияларга тегишли эмасга ўхшайди. Келинг, сўзимиз қуруқ бўлмаслиги учун мисоллар билан асослашга ҳаракат қиламиз. Ойига 35-50 минг сўмлик интернет пакетларини харид қилган абонентга 30 кун давомида ўртача 4 минг мгб.лик интернетдан фойдаланиш имкони берилади. Лекин бир ой давомида камроқ интернетдан фойдаланган мижознинг ишлатилмай қолинган трафиги, дақиқалари “куйиб” кетади. Мабодо, шу муддат ичида пакет тугаб қолгудай бўлса, ўша заҳотиёқ алоқа ҳам, интернет ҳам тўхтатилади. Нима, уяли алоқа хизматини кўрсатувчи компанияларнинг пули пул, абонентларнинг, демакки, халқнинг пули пул эмасми? Бундай компаниялар зарар кўрмаслиги лозим-у, абонентлар тўлаган пулига куйиб қолса бўлаверадими? Бу ерда мантиқ, адолат қани? Ёки фойдаланувчининг интернет трафиги борлигига қарамасдан, уни ишлатиш учун телефонига пул ўтказиши талаб этилишини қандай изоҳлаш мумкин?\nХуллас, ҳар қандай усул ва услублар орқали мижозларининг пулини шилишга интилаётган мобиль алоқа операторларига бериладиган саволлар жуда кўп. Ўз билганича тартиб-қоидаларни ўрнатиб олган бундай компаниялар истеъмолчиларнинг ҳақ-ҳуқуқларини топтаб келаётганидан ҳам билиш мумкинки, улар “ўзига хон, кўланкаси майдон”, ҳеч ким билан ҳисоблашишни исташмайди. Сиз бунга нима дейсиз, азиз муштарий?!.


Содиқ Сафоев: «Ўзбекистон парламентига ҳали профессионализм етишмаяпти»\n16:47 / 01.10.2019\nЎзбекистонда кўп йиллар мобайнида парламент бюджетни шакллантириш ва назорат қилиш жараёнидан четлашди. Бу ҳақда Олий Мажлис Сенати раисининг биринчи ўринбосари Содиқ Сафоев айтиб ўтди, деб хабар бермоқда Uzbek Review\n“Номига, қандайдир агрегатлашган умумий рақамларни бериб, уларга автоматик равишда овоз бериш орқали парламент ўзини кўрсатарди ва ўз функциясини бажарган бўларди. Бугунги кунда парламентда бюджетни кўриб чиқиш ойлаб кетяпти - ҳукумат парламентнинг ҳар бир қўмитасида ҳар битта рақамни ҳимоя қилиши керак. Шундан сўнг бюджет танқидий мулоҳазалар билан ёки тасдиқланяпти, ёки тасдиқланмаяпти”, - деди С. Сафоев.\nУнинг айтишича, ички цензура бизнинг парламентга ҳам хос.\n“Ўтмишнинг инерцияси, ўтмишда ўрганиб қолинган ёндашувлар, қарашлар, ҳар бир масалани олдин келишиб, рухсат олиб қилиш замони ўтиб кетган. Албатта, бугунги парламентимиз ўзгариши керак. Довюракроқ, жасоратлироқ бўлиши ҳамда халқ олдидаги масъулиятини тўла сезган ҳолда халқнинг келажагига хизмат қиладиган бўлиши лозим”, - дейди Сенат раисининг биринчи ўринбосари.\nБироқ, Содиқ Сафоевнинг сўзларига кўра, ҳозир парламент ҳақида жуда ҳам кўп танқидий фикр билдириш керак эмас. Сабаби, билдирилишича, сўнгги уч йил ичида парламентнинг роли ўзгарган.\n“Солиқ кодексини ишлаб чиқишда ҳам парламентарийлар, сенаторлар четда тургани йўқ. Бу ерда ҳар бир йўналишда ишчи гуруҳлар тузилади ва парламент аъзолари ёки у ерда иштирок этади, ёки ўз ишчи гуруҳларини тузган ҳолда таклифларини илгари суриш, ёндашувларини аниқлаштириш учун ишларни олиб боради. Лекин, шу билан бирга, тан олиш керакки, Ўзбекистон парламентига ҳали профессионализм етишмаяпти”, - деди у.\nParlament TV телеканали ташкил этилиши мумкин


Кино соҳасида таълим олмай, Болливудга асос солган «дайди» — Раж Капур ҳикояси - 16 Декабря 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2021 » Декабрь » 16 » Кино соҳасида таълим олмай, Болливудга асос солган «дайди» — Раж Капур ҳикояси\nКино соҳасида таълим олмай, Болливудга асос солган «дайди» — Раж Капур ҳикояси\nКапурлар сулоласининг асосчиси Раж Капур 1924 йил 14 декабрда дунёга келган. У 62 йил умр кечирди, ҳаёт бўлганида 97 ёшни қарши олган бўлар эди.\nРаж Капур ва Наргис «Дайди» фильмида ажойиб ошиқлар ролини маҳорат билан ижро этгани томошабинларга маълум. Уларни жаҳон юлдузига айлантирган бошқа бир қанча фильмлар ҳам суратга олинган. Фильмда суратга тушиш жараёнида Ражга нисбатан Наргиснинг кўнглида муҳаббат пайдо бўлган. Ражга оқ ранг ёқишини билгач, ҳатто ана шу рангда либос кийишни ҳам одат қилган. Аммо актёрнинг аллақачон оиласи ва фарзандлари бор эди.\nРаж Капур ва Наргис\nРаж Капур ҳақиқий дунё юлдузи эди. Айниқса, «Дайди» фильмидан кейин собиқ иттифоқ мамлакатларида янада машҳур бўлган. Фильмда актёрнинг ажойиб партнёри ролини ижро этган Наргис унинг рафиқаси эканига ҳамма ишонарди. Аммо Раж ўзининг қариндоши Кришна билан турмуш қурган. Наргис узоқ вақт давомида севгилисининг оиласидан ажрашишига умид қилди, аммо бундай бўлмади...\nРаж Капур кино соҳасида таълим олмаган\nРаж Капур ва унинг рафиқаси Кришна Капур\nРаж актёрлар оиласида туғилган: бобоси актёр, отаси эса театрга раҳбарлик қилган. Шунинг учун ҳам Ражнинг бу касбни давом эттириши ажабланарли ҳолат эмас. У биринчи марта олти ёшида саҳнага чиққан ва ўн бир ёшидан бошлаб фильмларда ўйнай бошлаган. Қизиғи шундаки, Раж Капур махсус маълумотга эга бўлмаган, аммо 24 ёшида у Ҳиндистоннинг энг ёш режиссёрига айланиб, фильмлар суратга олишни бошлаган. Орадан кўп ўтмай, у киностудияга асос солди. Аммо унинг мактабни битирганлик ҳақидаги шаҳодатномаси ҳам йўқ: у лотин тилини ўргана олмагани учун имтиҳонлардан ўта олмаган. У кинони аудиторияларда эмас, балки ўз тажрибасида ўрганган.\nРаж Капур иштирокидаги «Дайди» фильми бутун дунёда машҳурликка эришди. Ҳинд киноси қандай бўлиши мумкин? Чексиз муҳаббатни ўз ичига олган ва қўшиқ ҳамда рақс билан бойитилган ижтимоий драма. Баъзилар буни содда деб атади, кимдир учун бундан яхшироғи бўлиши мумкин эмас, фильм чиндан ҳам самимий ва тушунарли. Урушдан кейин вайронгарчилик ва қийинчиликлардан чарчаган собиқ иттифоқ мамлакатлари аҳолиси учун дайди йигитнинг ҳикояси жуда таниш ва тушунарли эди.\nФильм намойишидан кейин томошабинлар кўзлари ёшга тўлган ҳолда кинозалларни тарк этган: улар бечора дайдига ачинар, узоқ вақт давомида фильмда янграган таронларни куйлаб юрарди.\nАйтишларича, Жавахарлал Неру расмий ташриф билан СССРга келганида Никита Хрушчёв ундан Раж Капурни таниши ҳақида сўраган. Ҳиндистон бош вазири ўғри ролини ўйнаган бола ундан кўра машҳурроқ бўлиши мумкинми, дея ғазабланган. Лекин айнан шундай эди ва Неру буни борича қабул қилишига тўғри келган.\n«Жаноб ва хоним Капурлар»\nАлбатта, Раж Капур иштирокидаги «Дайди» фильмида бош қаҳрамонни Наргис ижро этган. Кўпчилик уларнинг турмуш қуришига ишончи комил эди. Ҳатто газеталарда ҳам улар ҳақида: «Жаноб ва хоним Капурлар» деб ёзишган. Ахир экранда улар орасидаги муҳаббат учқунлари аниқ сезилиб турар эди, буни ижрога йўйиб бўлмасди! Фильмларга ном танлаш баҳсларга сабаб бўларди. Бу ёш режиссёрга осон бўлмаган, у ҳали кўп нарсани билмас эди. Наргис унга ёрдам беришга ҳаракат қиларди. Раж дастлаб унинг маслаҳатига қулоқ солди, кейин баҳслаша бошлади ва кейин суратга олиш майдончасида жиддий келишмовчиликлар авж олди. Кўринишидан, бу ҳис-туйғулар фильмда ўз аксини топган, чунки томошабинлар ошиқ жуфтликнинг саргузаштларини нафас олмай томоша қилар эди.\n«Оқ либосли хоним»\nСўнгра «Ёмғирлар мавсуми» суратга олинди ва яна худди шу воқеа такрорланди. Сўнгра «Дайди» бутун дунёни забт этди. Фақат эътиборсизларгина Раж Капур ва Наргиснинг муносабати ҳақида гапирмасди. Бироқ Раж журналистларнинг саволларини жавобсиз қолдирган: у турмуш қурган, рафиқаси Кришна Малхотра – унинг узоқ қариндоши бўлиб, уларнинг ўша вақтда уч фарзанди бор эди.\nХўш уни турмушга чиқмаган актриса билан алоқаси бўлиши мумкинми? Ўша йиллардаги Ҳиндистонда бу жиддий жанжал келтириб чиқариши мумкин эди. Шунинг учун Раж Наргисни баландпарвоз сифатлашлар билан таърифлаган: Наргис – унинг илҳом париси ва ёрдамчиси, «фильмларининг онаси». У севган инсонига ёқиш учун оқ кийим кийгани туфайли уни «оқ либосли хоним» деб аташган. Иккаласи биргаликда Капур киностудиясининг логотипини яратган. Бир сўз билан айтганда, бу иккиси Ҳиндистоннинг рамзи, унинг тимсоли эди.\nУлар ўн йил давомида айрилмади. Бу вақт ичида Раж Наргис билан ошиқлар ролини ўйнаган ўн олтита фильмни суратга олди. Аммо у Наргисга шон-шуҳратдан бошқа нарсани бера олмади: рафиқаси билан ажрашиш ҳақида ҳеч қандай гап бўлиши мумкин эмас эди. Ва ниҳоят улар ажралди. 1956 йилда томошабинлар жуфтлик иштирокидаги сўнгги фильм – «Ҳаммадан яширинча»ни томоша қилди. Сўнгра дарҳол экранларда Наргиснинг ўзи Ражсиз суратга тушган «Она Ҳиндистон» фильми намойиш этилди. Актрисанинг янги ампуладаги роли ғалаба қозониш билан баробардек эди: Наргис болалари билан ташлаб кетилган бахтсиз аёл ролини ўйнади. Унинг машҳурлиги мисли кўрилмаган юксакликка кўтарилди. Бу Раж учун оғир зарба бўлди.\nУстига-устак, Наргиснинг янги партнёри билан ишқий муносабатлари ҳақида миш-мишлар тарқалди. Тез орада у, яъни Сунил Датт Наргисга турмуш қуришни таклиф қилди. Улар турмуш қурди ва Наргис бу никоҳдан уч нафар фарзандни дунёга келтирди. Раж Капур билан муносабатлар эса ўтмишда қолди. Наргис Ражсиз ҳам бахтли бўлдими, буни ҳеч ким билмайди. Ҳар ҳолда, у орзу қилган нарсасига эришди: оила қурди ва уч нафар фарзанд кўрди. Наргис 1981 йилда 52 ёшида вафот этди.\nНаргис ва Сунил Датт\nРаж Капур вафот этганида бутун Ҳиндистон йиғлади\nРаж Капур ва оиласи\nРаж Капур ҳинд киносининг улкан империяси – Болливуднинг асосчисига айланди. У ҳар қандай шарафга сазовор бўлди. Унинг ижодий карьераси баланд-пастликларни бошдан кечирди, фильмларида энг яхши актрисалар суратга тушди. Аммо партнёрлар орасида Наргис каби муваффақиятли ва севимли тандем йўқ эди. «Оқ либосли хоним» даври якунига етганди. Афсонавий «дайди» 1988 йил 2 июнда яна бир нуфузли мукофотни қўлга киритиб, вафот этди. Бутун Ҳиндистон унга мотам тутди, бир неча ойлардан сўнг Капурнинг хоки сочилган Ганг дарёси соҳилларига тоғ гуллари келтирилди. Ҳиндлар ўзининг фильмлари билан қўлдан келганича ҳаётга умид ва муҳаббатни сақлаб қолишга ёрдам берган актёрга миннатдорчилик билдирди. Раж Капурнинг рафиқаси Кришна эса турмуш ўртоғининг ўлимидан сўнг – умрининг сўнггига қадар оқ либос кийишда давом этди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 185 | Добавил: Sherlaruz.CoM | Теги: #newsuz, #Yangiliklar, #Yangilik, #новости, #uznews, #habarlar, #ahborot, #xabarlar, #news | Рейтинг: 0.0/0


Боливия адлия вазирига Чилига кириш тақиқланди\n10:20 / 18.05.2017\nБоливия президенти Эво Моралес 17 май куни Чили ҳукумати Боливиянинг адлия вазири Эктор Арсега Чилига киришни тақиқлаганини маълум қилди.\nВазир Чилига Икике шаҳрида маҳсулотлар ортилган юк машинасини ўғирлаш айби билан қўлга олинган 9 боливиялик ҳарбийнинг иши бўйича 25 май кунидаги жараёнда қатнашиш учун келмоқчи эди. Аввалроқ Чили ҳукумати Боливиянинг мудофаа вазири Рейми Феррейрега ҳам киришни тақиқлаганди.\n"Улар мудофаа вазири, парламент палаталари раҳбарларига, энди эса адлия вазирига виза беришни рад этишди, бу адолатсизликдир, дунё буни диктатуралардан ҳам ёмонроқ эканлигини билсин", деб ёзди Моралес твиттерда.\nИкки давлат ўртасидаги ихтилоф Чили полицияси томондан март ойида боливиялик ҳарбийлар қўлга олингандан кейин авж олган. Чили бу ҳарбийларни Чилида маҳсулотлар ортилган юк машинасини ўғирлашда айбламоқда, Боливия эса улар миллий ҳудудда бўлишгани ва контрабандага қарши кураш олиб боришганини таъкидламоқда. Боливия мудофаа вазирлиги бу воқеани одам ўғирлашдек баҳолаган ва боливияликларни Чилида ишлаб чиқарилган маҳсулотларни харид қилмасликка чақирган. Вазир Феррейра эса Чилининг амалдаги ҳукумати тузумини диктатор Аугусто Пиночет вақтидагидан ҳам ёмонроқ деб айтган.


Тожикистонда нега суициднинг аянчли шакли кенг...\n20.01.2021 18:23 0 2824\nАёлларга нисбатан дискриминация мавзуси тез-тез кўтарилиб туради, бироқ унинг оқибатлари ҳақида ҳамма жим (ҳатто миллий характерга эга бўлса ҳам). Тожикистон аёллари ўртасида ўз жонига қасд қилишнинг энг кенг тарқалган усули бу ўз-ўзини ёқишдир, деб ёзади Рамблер. Таҳририят бундай умидсизликка нима туртки бўлаётганини аниқлашга ҳаракат қилди.\nAмерикадаги Галлуп институти тадқиқотчилари Тожикистон аҳолисининг 85 фоизи диндорлар эканини аниқлади. Исломда ўз жонига қасд қилиш эса кечирилмас гуноҳ.\nИчки ишлар вазирлиги маълумотига кўра, 2011 йилда 277 нафар тожикистонлик аёл ўз жонига қасд қилишга уринган. 2015 йилда эса улар сони 624 нафар деб қайд этилган.\nЎзини ўлдиришга қарор қилган аёлларни ўлим қўрқуви ҳам, диний тақиқу фарзандлар келажагидан қўрқиш ҳам тўхтата олмайди. Авваллари қизлар осиш ёки сирка ичиш орқали ўз жонига қасд қилишган бўлса, эндиликда оммавий ўзини ёқишни танлашяпти.\nЎз-ўзини ёқиш дастлаб норозиликнинг радикал шакли сифатида пайдо бўлган. 1920-1930 йилларда Марказий Осиёнинг республикаларида «Ҳужум» кампанияси ўтказилди ва аёлларга паранжиларни ечиб, ижтимоий ҳаёт бошлаш таклифи берилди. Бундай қарор қабул қилиш осон кечмаган, аёллар икки ўт орасида қолишган: бир томондан Совет раҳбарларининг босими, бошқа тарафдан диний меъёрлар. Ўша пайтда урф-одатларни сақлаб қолиш учун курашувчилар паранжини ечишга журъат этганларни таъқиб қилишган. Шунда биринчи марта Марказий Осиё республикаларидан 203 нафар аёл ўзини ёқиш йўлини танлаган.\nПсихологлар ўз жонига қасд қилишнинг бу турини шахсий муаммоларни ижтимоий даражада намойиш этиш дея изоҳлашади. Жимлик, андиша маданияти аёлларнинг адолатга эришишига тўсқинлик қилади, уларни тинглашга йўл қўймайди. Тожикистонда қўни-қўшни ва қариндош-уруғларнинг фикри муҳим, шу боис шикоят қилиш сиз учун эмас. Энг ачинарлиси, ўз жонига қасд қилган аёллар куйиш марказларига келтирилгач, авария қурбонлари сифатида рўйхатга олинади.\nОиладаги зўравонлик мавзуси «ҳар кимнинг ўз иши» бўлгани учун аралашиш тақиқланади. Aммо олдинлари жабрланганлар осишни, чўкишни, сирка ёки дорилардан фойдаланишни танлашган бўлса (эътиборни жалб қилмасдан), эндиликда муаммо кўламини намойиш этиш учун «уйдаги жанжални кўчага олиб чиқиш»га ўтдилар.\n«Ўз жонига қасд қилишнинг бу усулини афзал деб билиш асосан гўёки руҳни поклайдиган ва ахлоқий азоб-уқубатлардан халос қиладиган оловга сиғинишни қадрлаш билан боғлиқ», — деб ҳисоблайди тожикистонлик дипломат ва сиёсатчи Зафар Сайидзода.\nБугунги кунда ўзини ёқиб юбориш ҳолатларига асосий сабаб — бу оилавий зўравонлик, жумладан, эр ёки қариндошлар томонидан жинсий зўравонлик. Баъзида вазият иккинчи хотин пайдо бўлиши билан янада жиддий тус олади, гарчи Тожикистонда кўпхотинлилик ноқонуний ҳисобланса-да.\nСоциолог Х.О.Хушқадамова 2008 йилдаёқ ўзини ёқиб юбориш ҳодисасини ўрганган. Унинг фикрига кўра, аёллар ўз оилалари ва фарзандларини зўравонликдан ҳимоя қила олмагач шу танловини тўғри деб билиб, суицидга қўл уришади. Муаллиф ўзини ёқиб юбориш ҳаракатларининг иккита турини ажратиб кўрсатган: онгли ва беихтиёр, яъни аёл эҳтиросга берилиб, бу ишни амалга оширганда.\n«Навбатдаги калтаклардан кейин менинг бардошим тугади, шийпонга қараб югурдим, устимдан дизел ёқилғисини қуйдим-да, ўзимни ёқдим ва у мени кўриши учун кўчага югуриб чиқдим», — дейди Гулсифат ВВC га берган интервьюсида.\nБундай жамиятда урф-одатлар худди қонунлардан кучлидек. Афсуски, бунга ўхшаш ҳолатлар жуда кўп ва улар бир-бирини такрорлайди. Ўқимаган аёллар эрта турмушга берилади: келажакда улар фаровонлиги эрининг қандай инсон бўлишига боғлиқ. Аёллар ота-она уйига қайтишни ўйлашмайди, чунки бу — шармандалик.\nМаълумотсиз ва ҳунарсиз улар ўзи ва болаларини боқиш имкониятига эга эмас. Маданий чегаралар, психологик босим ва иқтисодий муваффақиятсизликлар аёллар учун фақат биттагина ечим қолдиради.\n«Сомон хотинлар» ва бефарқлик қурбонлари — ОAВ умидсизлик сари қадам ташлаган аёлларга шундай таъриф беришади. Суициднинг оммавий эпидемиясига маданий ҳодисадек қаралиб, уни урф-одатлар билан боғлашади. Бироқ ҳар бир инсоннинг ҳаёти муҳим аҳамиятга эга. Шу боис ҳам юзлаб ўлимлар худди сигнал берувчи гулхандек шахсий ҳаётга эмас, балки ҳеч ким ҳал қилмайдиган оммавий муаммога қаратилади.\nШоҳида Исроилова тайёрлади\nТожикистон суицид ўзига ўт қўйиш\nҲодиса 10/07, 11:22\nТожикистондаги зилзила ҳалокатли бўлди


Паст Дарғомда 80та оила моддий ёрдам олишдан бош тортди\n22:43 / 02.09.2020\nХалқ депутатлари Паст Дарғом туман кенгашининг навбатдаги сессиясида аҳолининг эҳтиёжманд қатлами ҳамда тадбиркорликни қўллаб-қувватлаш, бюджет даромадларини ошириш, ишсиз фуқароларнинг бандлигини таъминлаш масаласи муҳокама этилди.\nМавзу юзасидан туман ҳокими Шунқор Худойбердиев ҳисобот берди.\nҲокимнинг айтишича, шу вақтга қадар эҳтиёжманд оилаларни қўллаб-қувватлаш мақсадида давлат раҳбарининг 30 июлдаги қарорига асосан 1082 та оилага 1 млн сўмдан бир марталик моддий ёрдам кўрсатилган.\nТуманда дастлабки ўрганишлар натижаси бўйича 4 596 та камбағал оилалар рўйхати шакллантирилиб, «Темир дафтар»га киритилган. 660 таси боқувчисини йўқотганлиги, 860 таси ногирон оила аъзолари бўлганлиги, 2 125 таси ишсиз, 138 таси беш ва ундан кўп болали, 159 таси узоқ муддатга хорижга кетиб, даромад юбормаганлиги ва 654 таси бошқа сабабларга кўра камбағал эканлиги маълум бўлган.\nМаълум бўлишича, 80та оила давлат бюджетидан ажратилган моддий ёрдамни олишни рад этган.\n«Ушбу оилаларнинг 550 нафар аъзосига 121 млн сўм маблағ тарқатилмаган ва бюджетга қайтарилди», – деди туман ҳокими.\nТаъкидланишича, 67 та йўналишда норасмий фаолият юритиб келаётган 4092 нафар фуқаронинг бандлиги легаллаштирилган. 486 та юридик корхона ва 604 та ЯТТлар янгидан ташкил этилган. Шунингдек, жорий йил якунига қадар қиймати 389,3 млрд сўм бўлган 13 та лойиҳа ишга тушиши натижасида 581 та янги бўш иш ўринлари яратилади. Бюджетга қўшимча 8 млрд сўмдан ортиқ солиқ тушириш имконияти пайдо бўлади.\nСессияда Олий Мажлис Сенати аъзоси Фарҳод Боқиев сўзга чиқиб, Паст Дарғом туман бандликка кўмаклашиш маркази мансабдор шахслари томонидан қонун меъёрлари бузилгани ҳақида гапирди. Хусусан, камбағал оила тоифасига кирмаган фуқароларга иссиқхона қуриб берилди қабилида ҳужжатлар тайёрланган. Жами 84 млн 240 минг сўм субсидия маблағлари бир қатор МЧЖларга ўтказиб юборилган.\nТуман ҳокими ушбу ҳолат юзасидан прокуратура томонидан тергов ҳаракатлари олиб борилаётгани ва айбдорлар қонун олдида жавоб беришини билдирди. Мазкур ҳолат халқ депутатлари туман кенгашида ҳам муҳокама этилган.\nҲоким, шунингдек, ҳозирги кунга қадар хориждан қайтган 1029 нафар фуқаронинг бандлиги таъминланганини маълум қилди. Бундан ташқари, хориждан қайтиши мумкин бўлган фуқароларга 318 та бўш, 137 та квота иш ўринлари захира қилиб қўйилганини айтди.\n«Туманда меҳнат ресурслари сони 191 206 тани, банд аҳоли 137 712 нафарни, шундан расмий бандлар 70 220 нафарни, ишсизлар эса 15 379 нафарни ташкил қилади. Демак, туманда ишсизлик даражаси 10 фоиз. Йил якунига қадар жами 8 790 нафар ишсизлар бандлигини таъминлаш режалаштирилмоқда», – деди Шунқор Худойбердиев.\nАҳолини шахсий томорқасига банд қилиш мақсадида ўтган даврда 126 та оилага 279,9 млн сўм, жумладан 76 та оилага 168,4 млн. сўм иссиқхона қуриш учун, 3 та оилага 6,7 млн сўм уруғлик ва кўчат учун, 47 та оилага 104,8 млн сўм сўғориш ускунаси харид қилиш учун субсидия берилган.\nКооперативларга 225 нафар ишсиз ва камбағал фуқаролар аъзо бўлган. Уларга 294,2 млн сўм миқдорида субсидия берилган. Ҳоким айнан ушбу тажриба ўзини оқлаётгани, аҳолининг камбағалчиликдан чиқишида яхши самара бераётганини айтиб ўтди.\nСамарқандда металл шар ўғрилари ушланди\nСамарқандда гиёҳвандлик ўсимлигини етиштирган аёл ушланди\n16:35 / 04.09.2020\nПаст Дарғомда маст ҳайдовчи уриб кетган ИИБ ходими вафот этди\nПаст Дарғом тумани ҳокими қарори яна бекор бўлди: бу сафар ҳокимлик судда ютқазди


Эрон раҳбари Ню Йоркка боради\n20 октябр 2021, Тошкент вақти: 12:08\nЭрон Президенти Маҳмуд Амадийнажод келаси ҳафта Ню Йоркда бошланадиган БМТ Бош Ассамблеяси йиғилишида иштирок этади.\nБу маълумотни Эрон Ташқи ишлар вазири Манучеҳр Муттақий тасдиқлади.\nУнга кўра, Маҳмуд Аҳмадийнажод Ню Йоркда қатор давлатлар раҳбарлари билан ҳам учрашувлар ўтказади.\nЭрон президентининг 24 сентябр куни анчадан бери тўхтаб қолган халқаро қуролсизланиш музокараларида иштирок этиши кутилаётган эди. Бироқ чоршанба куни БМТ Бош котиби Бан Ки Мун Аҳмадийнажод йиғилишда иштирок этиш режасидан воч кечганини маълум қилди.


Бу борадаги ишлар бугун ҳам изчиллик билан давом эттирилмоқда. Бухоро шаҳридан Когон шаҳригача бўлган йўлнинг икки четида арзон кўп қаватли уй-жойлар барпо этилмоқда.\nДавлатимиз раҳбари ушбу уй-жойлар қурилиш участкасида бўлди.\nУлардан бири - Ислом Каримов кўчаси қиёфасини ўзгартириш лойиҳасидир. Унга мувофиқ, кўчанинг икки томонида замонавий бинолар, яшил ҳудудлар, дам олиш масканлари ва бошқа объектлар барпо этиш режалаштирилган.\nПрезидентимиз лойиҳаларни такомиллаштириш, сифат ва муддатга амал қилиш бўйича кўрсатмалар берди.\nМазкур рукндаги бошқа мақолалар: « Шавкат Мирзиёев Бухоро шаҳридаги Ёшлар марказига ташриф буюрди\tШавкат Мирзиёев ҳарбий қисмдаги шароитларни кўздан кечирди »


08:53:28 (GMT +5), Жм, 29 Мая 2020\nРеспублика ишчи гуруҳи томонидан (Адлия вазири Р.Давлетов раҳбарлигида) жорий йилнинг 9 ва 10 июнь кунлари Хоразм вилоятининг қуйидаги туманларида учрашувлар ўтказилади.\n1. ТАТУ Урганч филиали биносида 2019 йил 9 июнь куни соат 10.00 -12.00 га қадар (Урганч шаҳри, Урганч, Янгибозор туманлари тадбиркорлик субъектлари иштирокида);\n2. Шовот туман туман ҳокимлиги мажлислар залида 2019 йил 9 июнь куни соат 15.00-18.00 га қадар (Шовот, Гурлан, Қўшкўпир туманлари тадбиркорлик субъектлари иштирокида);\n3. Хива шаҳар ҳокимлиги мажлислар залида 2019 йил 10 июнь куни соат 09.00 -12.00 га қадар ( Хива шаҳри, Хива, Янгиариқ туманлари тадбиркорлик субъектлари иштирокида);\n4. Боғот туман ҳокимлиги мажлислар залида 2019 йил 10 июнь куни соат 15.00-18.00 га қадар ( Боғот, Хазорасп, Хонқа туманларида тадбиркорлик субъектлари иштирокида).\nУнда Ўзбекистон Республикаси Президентининг 2019 йил 14 майдаги “Тадбиркорлик фаолиятини қўллаб-қувватлаш ва ҳимоя қилиш тизимини тубдан такомиллаштириш чора-тадбирлари тўғрисида”ги Фармони мазмун ва моҳиятини кенг тушунтирилади. Шу билан бирга тадбиркорларни қийнаётган масалаларни ҳал этиш чоралари кўрилади.


ЎзА - БМТ: Суриядаги нотинч вазият оқибатида 400 мингдан ортиқ аҳоли ҳалок бўлган\n12.02.2019 16:47 Чоп этиш версияси\nБМТ: Суриядаги нотинч вазият оқибатида 400 мингдан ортиқ аҳоли ҳалок бўлган\nСурияда авж олган нотинч муҳитнинг бошланганлигига етти йилдан ошди. Бутун Ер юзи аҳолиси тинчлигига рахна солган Иккинчи жаҳон уруши ҳам беш йил давом этган эди. Аслида Суриядаги сиёсий нотинч вазият 2011 йилнинг март ойида халқнинг норозилик намойишларини ҳукумат томонидан катта тазйиқ остида бостирилишидан бошланган эди. Ушбу ҳаракатлар ҳукумат кучлари ҳамда маҳаллий қуролли мухолифат томоннинг ўртасидаги йиллар давомида авж олиб бораётган зиддиятли тўқнашувига асос бўлди.\nБМТ маълумотига кўра, ҳудуддаги ҳарбий тўқнашувларда шу кунга қадар 400 мингдан ортиқ сурияликлар ҳалок бўлган. Мамлакат аҳолисининг яримидан кўп қисми эса ўз юртини тарк этишга мажбур бўлган. Ҳозирда инсонпарварлик ёрдамига муҳтож бўлган 13 миллион сурияликнинг 5 миллионини болалар ташкил этаётгани ачинарли ҳолатдир.\nСуриядаги қонли тўқнашувларни бартараф этиш, ҳудудда барқарор тинчликни таъминлаш мақсадида 2012 йилнинг июнь ойида БМТ томонидан Сурия масалалари бўйича Женева коммюникеси қабул қилинди.\nУшбу коммюнике асосида Сурия масаласи юзасидан саккизта музокаралар ўтказилди. Музокараларда мамлакат бошқаруви, конститутция ислоҳотларини ўтказиш, сайловлар ташкил этиш ва терроризмга қарши кураш масалалари муҳокама қилинди.\nОлиб борилган чора-тадбирлар натижасида Сурия ҳукумати мухолифат томон билан бир неча бор келишувга эришган. Аммо, ҳудуддаги вазият доимо бир хил эмас. Террор гуруҳ жангариларининг ҳарбий ҳаракатлари ушбу келишувлардан устун келиб, мамлакатда тинчлик ўрнатишга рахна солмоқда.\nБМТнинг Сурия бўйича махсус вакили Стаффан де Мистура таъкидлашича, БМТ томонидан олиб борилган қатор ташвиқот ишлари натижасида ҳудудда ҳукумат ва мухолифат томон ўртасида ижобий муносабатларни тиклашга эришилган. Ташкилот ташаббуси билан минтақада конституциявий ислоҳотларни ўтказиш мақсадида Сурия конституциявий қўмитаси тузилганлиги ташкилотнинг мамлакатда сиёсий барқарорликни таъминлаш йўлида амалга оширган асосий хизматларидан бири бўлди.\nЗуҳра Мирзабоева, ЎзА


27 январь, 09:31\n“Барселона” раҳбарияти ёзги трансферлар вақтида қўлга киритиш режалаштирилган асосий нишонни белгилади.\nКаталонияликлар мавсум якунланиши билан биринчи навбатда “Боруссия”дан Эрлинг Холандни олишни мўлжаллаяпти. Норвегиялик ҳужумчининг ўзи кўп жамоалардан таклиф бўлаётганига қарамай, Испания чемпионатида тўп тепишни истамоқда. Бундан ташқари, 21 ёшли тўпурар Килиан Мбаппе билан бир жамоада ўйнамасликка ҳаракат қилишини ҳам билдирган. У ўзи борадиган жамоада асосий юлдуз бўлмоқчи.\nДемак, “Реал” Килиан Мбаппе трансферини деярли ҳал қилиб қўйганини инобатга олсак, Холанд “Барселона”ни танлаши ҳақиқатга яқинроқ.\nХави Эрнандес ёзда Эрлинг Холанддан ташқари”Милан”дан Франк Кессиэ, “Боруссия М”дан Денис Закария, “Челси”дан Сесар Аспиликуэта, “Валенсия”дан Хосе Луис Гайя ва “Бавария”дан Никлас Зюлени ўз жамоасида кўришни истаяпти.\nАсосий нишон – Эрлинг Холанднинг трансферининг ўзига “Барселона” камида 150 миллион евро атрофида пул сарфлашига тўғри келади.


Рустам Минниханов ва Шавкат Мирзиёев учрашди\nШавкат Мирзиёев Татаристон президенти билан учрашди\nРустам Минниханов ва Шавкат Мирзиёевга Ўзбекистон ва Татаристон орасида иқтисодий алоқаларнинг ривожланишига қўшган ҳиссаси учун миннатдорлик билдирди.\nТОШКЕНТ, 23 мар - Sputnik. Бугун Ўзбекистон президенти Шавкат Мирзиёев Татаристон Республикаси президенти Рустам Минниханов билан учрашди.Учрашувда Рустам Миннихонов Шавкат Мирзиёевга ташриф имконияти учун миннатдорлик билдирди ҳамда кўп миллатли Татаристон Республикаси халқи номидан Шавкат Мирзиёевни ҳамда қардош Ўзбекистон халқини баҳор байрами Наврўз билан самимий табриклади. Шунингдек, Татаристон президенти республикалар орасида ушбу мураккаб кунларда самарали савдо-иқтисодий ва маданий-гуманитар шериклик сақлаб қолинганини юқори баҳолади.Рустам Миннихонов сўнгги 5 йил давомида Татаристон Республикаси ва Ўзбекистон вилоятлари ўртасидаги муносабатлар изчил мустаҳкамланиб бораётгани, бунда шахсан Ўзбекистон Президентининг роли катта эканини таъкидлади. Хусусан, 2021 йил якунига кўра Татаристон-Ўзбекистон товар айирбошлаш ҳажми қарийб 200 миллион АҚШ долларини ташкил этиб, 23,5 фоизга ошган. Шу билан бирга ушбу ҳамкорликни ривожлантириш учун ҳали тўлиқ фойдаланилмаган улкан салоҳият мавжуд. Айни пайтда вазирликлар, савдо-саноат палаталари, корхоналар, ташкилотлар, олий ўқув юртлари ўртасида ҳамкорлик тўғрисида бир қатор шартномалар, меморандумлар имзоланган ва амалга оширилмоқда. Рустам Миннихонов айтишига кўра, бугунги кунда хорижда яшайдиган татарларнинг энг кўп қисми Ўзбекистон ва Қозоғистонда истиқомат қилишини эслатди. Хусусан, Ўзбекистонда татарларнинг тахминий сони 300 минг кишидан ошади. Улар асосан Тошкент ва Самарқандда истиқомат қилади. Фурсатдан фойдаланиб, Татаристон президенти Ўзбекистон президентига татар жамиятини қўллаб-қувватлагани учун шахсий миннатдорчилик билдирди.Учрашув якунида томонлар ўзаро ҳамкорликни давом эттиришга келишиб олдилар. Рустам Миннихонов Шавкат Мирзиёевни Россия Федерациясига ташрифи доирасида Татаристон Республикасига ташриф буюришни таклиф қилди.\nтатаристон, рустам минниханов, шавкат мирзиёев, президент, ҳамкорлик, иқтисод\n19:24 23.03.2022 (янгиланди: 19:47 23.03.2022)\nРустам Минниханов Шавкат Мирзиёевга Ўзбекистон ва Татаристон орасида иқтисодий алоқаларнинг ривожланишига қўшган ҳиссаси учун миннатдорлик билдирди.\nТОШКЕНТ, 23 мар - Sputnik. Бугун Ўзбекистон президенти Шавкат Мирзиёев Татаристон Республикаси президенти Рустам Минниханов билан учрашди.\nУчрашувда Рустам Миннихонов Шавкат Мирзиёевга ташриф имконияти учун миннатдорлик билдирди ҳамда кўп миллатли Татаристон Республикаси халқи номидан Шавкат Мирзиёевни ҳамда қардош Ўзбекистон халқини баҳор байрами Наврўз билан самимий табриклади.\nШунингдек, Татаристон президенти республикалар орасида ушбу мураккаб кунларда самарали савдо-иқтисодий ва маданий-гуманитар шериклик сақлаб қолинганини юқори баҳолади.\nТомонлар Татаристоннинг "Химград" ОАЖ билан ҳамкорликда ишга тушган "Чирчиқ" кимё-саноат технопаркининг очилиши - учрашув учун яхши сабаб бўлганини бир овоздан таъкидладилар.\nРустам Миннихонов сўнгги 5 йил давомида Татаристон Республикаси ва Ўзбекистон вилоятлари ўртасидаги муносабатлар изчил мустаҳкамланиб бораётгани, бунда шахсан Ўзбекистон Президентининг роли катта эканини таъкидлади.\nХусусан, 2021 йил якунига кўра Татаристон-Ўзбекистон товар айирбошлаш ҳажми қарийб 200 миллион АҚШ долларини ташкил этиб, 23,5 фоизга ошган.\nШу билан бирга ушбу ҳамкорликни ривожлантириш учун ҳали тўлиқ фойдаланилмаган улкан салоҳият мавжуд. Айни пайтда вазирликлар, савдо-саноат палаталари, корхоналар, ташкилотлар, олий ўқув юртлари ўртасида ҳамкорлик тўғрисида бир қатор шартномалар, меморандумлар имзоланган ва амалга оширилмоқда.\nТатаристоннинг етакчи компаниялари - КАМАЗ, Татнефт, Химград, ЭлАЗ, КМПО, КEР-Холдинг, Татхимфармпрепарат, ПОЗиС ва бошқалар билан иш олиб борилмоқда.\nРустам Миннихонов айтишига кўра, бугунги кунда хорижда яшайдиган татарларнинг энг кўп қисми Ўзбекистон ва Қозоғистонда истиқомат қилишини эслатди. Хусусан, Ўзбекистонда татарларнинг тахминий сони 300 минг кишидан ошади. Улар асосан Тошкент ва Самарқандда истиқомат қилади. Фурсатдан фойдаланиб, Татаристон президенти Ўзбекистон президентига татар жамиятини қўллаб-қувватлагани учун шахсий миннатдорчилик билдирди.\nУчрашув якунида томонлар ўзаро ҳамкорликни давом эттиришга келишиб олдилар. Рустам Миннихонов Шавкат Мирзиёевни Россия Федерациясига ташрифи доирасида Татаристон Республикасига ташриф буюришни таклиф қилди.


Сиёсат » Страница 8\nсана : 01-02-2019 / Сиёсат\nЎзбекистонда қишнинг сўнгги ойида виза режими, божхона расмийлаштируви, кўчмас мулк ҳуқуқини рўйхатдан ўтказиш, фуқаролар мурожаатлари билан ишлаш бўйича янги қоидалар кучга киради, деб ёзади Norma.\nсана : 31-01-2019 / Сиёсат, Жиззах янгиликлари\nШавкат Мирзиёев Жиззахда йиғилиш ўтказди. Вилоят туманларига Зарафшон дарёсидан сув олиб келинади\nЖиззах шаҳрида вилоят фаоллари, давлат ва жамоат ташкилотлари раҳбарлари иштирокида йиғилиш бўлиб ўтмоқда, деб хабар берди президент матбуот хизмати.\nПрезидент борган боғча (Фоторепортаж)\nсана : 31-01-2019 / Сиёсат, Фото\nЖиззах вилояти Мирзачўл туманидаги «Бинафша» давлат мактабгача таълим муассасасида "Обод қишлоқ” дастури асосида капитал таъмирланган.\nЎзбекистонда янги вазирлик ҳузурида кенгаш ва иккита агентлик ташкил этилади\nсана : 30-01-2019 / Сиёсат\nЎзбекистон Республикаси президенти "Ўзбекистон Республикаси Инвестициялар ва ташқи савдо вазирлиги фаолиятини ташкил этиш тўғрисида”ги қарорни имзолади.\nШавкат Мирзиёев Жиззахга ташриф буюриб, АЭС қуриш учун тадқиқотлар ўтказилаётган майдонни кўздан кечирди\nсана : 30-01-2019 / Сиёсат, Жиззах янгиликлари\nЎзбекистон Республикаси президенти Шавкат Мирзиёев 30 январь куни Жиззах вилояти Фориш туманига ташриф буюриб, атом электр станциясини қуриш учун муҳандислик тадқиқотлари олиб борилаётган майдонлардан бирини кўздан кечирди. Бу ҳақда давлат раҳбари матбуот хизмати хабар бермоқда.\nЎзбекистон Республикаси Президенти Шавкат Мирзиёев бугун 30 январь куни ҳудудларда амалга оширилаётган ислоҳотлар жараёни, бунёдкорлик ишлари, йирик лойиҳалар билан танишиш, халқ билан мулоқот қилиш мақсадида Жиззах вилоятига ташриф буюрди.\nЎзбекистон қишлоқ хўжалиги вазири ўзгарди\nсана : 28-01-2019 / Сиёсат\nЎзбекистон Республикаси қишлоқ хўжалиги вазири Баҳодир Юсупов лавозимидан озод этилди. Бу ҳақда Kun.uz нашри хабар бермоқда.\nЎзбекистонда янги вазирлик ташкил этилди\nЎзбекистонда янги вазирлик ташкил этилди. Бу ҳақда Kun.uz нашри хабар бермоқда.\nШавкат Мирзиёев 2019 йилда Тошкентда амалга ошириладиган инвестиция лойиҳалари билан танишди\nсана : 25-01-2019 / Сиёсат\nШавкат Мирзиёев 24 январь куни 2019 йилда Тошкент шаҳрида амалга ошириладиган инвестиция лойиҳаларига оид маълумотлар билан танишди. Бу ҳақда Президент матбуот хизмати маълум қилди.


Хитойдаги талаба ёшларнинг навбатдаги мурожаати. Талабалар фирма ва консулликдан миннатдор\nБир неча кун муқаддам интернетда Хитойга ўқиш учун борган ёшларнинг мурожаати тарқалган эди. Шундан сўнг Ташқи ишлар вазирлиги ҳолат назоратга олингани ҳақида хабар берди. Ушбу ёшлардан Kun.uz таҳририятига навбатдаги видеомурожаат етиб келди.\n«Биз май ойнинг бошида видео жўнатган эдик. Бу видеодан сўнг, «Yeschina» консалтинг фирмаси вакиллари бу ерга келиб, университет ходимлари билан биргаликда 200 нафар болани тўплаб катта мажлис бўлиб ўтди. Бу мажлисда бизнинг барча келишмовчиликларимиз бартараф этилди. Бизга ёрдам берган Хитой бош консули ва бошқа ёрдам берган барча инсонларга ўз миннатдорчилигимизни билдирамиз. Бизнинг консалтинг фирмаси ва университетдан эътирозимиз йўқ», дейди ёш талаба.\n«Университет раҳбарлари билан йиғилиш ўтказилгандан сўнг, бизда бўлган муаммоларга барҳам берилди. Биз фирма ва университетдан эътирозимиз йўқ», дейди мурожаатчилардан бири.\nМасала агар шу билан ҳал этилган бўлса, талабалар бошқа бундай муаммога дуч келмайди, деган умиддамиз. Хорижга ўқиш ёки иш учун бормоқчи бўлган фуқароларимизни ҳушёрликка чақириб қоламиз. Зеро, ҳар қандай ҳолатнинг сарҳисобини аввало ўзингиз юритасиз.


Дардингизга дармон нажоткорлар - Уч илдиз\nby Тўлқин Эшбек · 02.01.2019\nЯнги йилни ҳаммамиз ўз оиламизда, тўкин дастурхон атрофида кутишни хуш кўрамиз.\nБироқ, шундай касб эгалари борки, улар байрамда ҳам ўзгалар дардига дармон бўладилар. Бу – оқ халатли нажоткорлардир.\nОна Тошкент шаҳримиз файзига файз қўшиб байрам чироқлари ўзгача нур таратиб турган маҳалда Абу Али ибн Сино номидаги 1-сон клиник шифохонаси 1-хирургия бўлимида ўзгача манзаранинг шоҳиди бўлдик. Бу ерда беморлар дардига малҳам топишар, жонга жон шифокорлар уларга зарур муолажаларни кўрсатишар эди. Бўлим мудири Шавкат Тангриев, тажрибали жарроҳлар Илҳом Тошбоев, Нозим Жумаев, ширинсўз ҳамширалар Дилдора Турсунбоева, Нодира Ёқубова, Саодат Пўлатова, Дилноза Ғаффорова, Шоҳиста Шомуҳаммедова, моҳир тиббий ходимлар Ҳожиакбар Холиқов, Шаҳноза Зокирова, Фарида Мусобекова, Мавжуда Сарибоева, Наргиза Иброҳимовалар ҳар бир бемор ҳолидан хабардор туришарди. Бу билан наинки беморлар, шу билан бирга улар ортидан умидвор боқиб туришган оила аъзоларининг ҳам кўнгилларини тоғдек кўтаришар эди.\nМазкур шифо масканида беморлар асосан жарроҳлик операцияси орқали дардларига даво топадилар. Бундай операциялар тажрибали жарроҳ, Тошкент Тиббиёт академияси Хирургик касалликлар кафедраси мудири, тиббиёт фанлари доктори, профессор Октябрь Тешаев бошчилигида амалга оширилади.\nЙиллар давомида юзлаб беморларни ҳаётга қайтарган ажойиб шифокор Октябрь Руҳиллаевич 1990 йилда Тошкент Давлат тиббиёт институти даволаш иши факультетини тамомлаган. 1995 йил номзодлик, 2002 йилда докторлик диссертацияларини ҳимоя қилган. 2013 йилда профессор илмий унвонига эга бўлган. У қатор йиллар Тошкент Давлат тиббиёт институти 1-клиникасида варч-интерн, хирург-ординатор, госпитал хирургия кафедраси ассистенти лавозимларида фаолият кўрсатган. 1997-2003 йиллар давомида Республика йирингли хирургия марказида бўлим бошлиғи лавозимида катта тажриба орттирган.\nЖарроҳлик соҳасида катта билим ва тажрибага эга шифокор илмий изланишларини ҳам изчил давом эттирмоқда. 2003 йилдан кафедра профессори, 2004 йил октябрь ойидан 2-ТошДавТИ даволаш факультети декани, 2005 йилдан Тошкент Тиббиёт академияси даволаш факультети декани, 2006-2017 йилларда мазкур академия ўқув ишлар бўйича биринчи проректори лавозимларида самарали фаолият кўрсатган Октябрь Руҳиллаевич бугун ҳам ўнлаб шогирдларга соҳа сирларини мукаммал ўргатмоқда.\n– Тарқалган перитонитлар ва қандли диабетнинг хирургик асоратлари, қорин олдинги девори чурралари, механик сариқлик, ўпка ва плевра йирингли касалликлари мавзуларида илмий изланишларим амалиётда ўз самарасини кўрсатмоқда,– дейди устоз шифокор.– Ана шу илмий тадқиқотлар амалиётини шогирдларга шу масканнинг ўзида ўргатамиз.\nИзланувчан шифокор-олимнинг 1 та дарслиги, 2 та монографияси, 9 та методик қўлланмаси, 31 та ўқув ва ўқув-услубий қўлланмалари, 103 та илмий мақолаларини бўлғуси шифкорлар қунт билан ўрганмоқдалар. Шу билан бир қаторда унинг илмий раҳбарлигида 4 та фалсафа доктори (PhD) диссертацияси бўйича илмий изланишлар давом этмоқда.\nАйни пайтда унинг 16 та патент ва ихтиролари, 9 та рационализаторлик таклифлари тегишли илмий муассасаларда эътироф этилган.\nМазкур шифо масканида беморлар учун яратилган шароитлар ва ажойиб шифокорлар фаолияти билан танишиб қайтарканмиз, профессор Октябрь Тешаевнинг бир самимий гапидан дилимиз ёришиб кетди:\n– Ҳар бир беморимиз шифо топиб чиққан кун биз учун катта байрамдир!\nАслида кунда-кунора ўнлаб оилаларга ана шундай бахт улашаётган жонга жон шифокорларга эзгу тилагимиз: уларнинг ҳар бир куни янги зафарлар билан тўлиқ бўлсин!\nNext story Олтинимиз мўл, баракали бўлсин!\nPrevious story 2019 йил 1 январдан бошлаб нималар ўзгаради?


НАТО, Россия самолёти Туркия ҳаво чегарасини бузган деб ҳисобламоқда - 25.11.2015, Sputnik Ўзбекистон\nНАТО, Россия самолёти Туркия ҳаво чегарасини бузган деб ҳисобламоқда\nБу ҳақида ташкилот раҳбари Туркия ташаббуси билан чақирилган фавқулодда мажлис якунида эълон қилди. 25.11.2015, Sputnik Ўзбекистон\n01:05 25.11.2015 (янгиланди: 01:07 25.11.2015)\nБу ҳақида ташкилот раҳбари Туркия ташаббуси билан чақирилган фавқулодда мажлис якунида эълон қилди.\nТАШКЕНТ, 24 ноя- Sputnik. НАТО, Сурияда уриб туширилган Россия самолёти Туркия ҳаво чегарасини бузган деб ҳисобламоқда. Бу ҳақида ташкилот бош котиби Йенс Столтенберг, фавқулодда мажлис сўнггида эълон қилди, РИА Новости хабарига асосан.\n“НАТО Туркия ва бошқа иттифоқчилардан маълумотларига олди. Ушбу маълумотлар бизга Туркия берган хабарга мувофиқ”, — деди мажлис якунида Столтенберг.\nУшбу фавқулодда мажлис, Туркия ташаббуси билан чақирилган бўлиб, унда Туркия ҳарбий-ҳаво кучлари томонидан Сурия осмонида риб туширилган Россия самолёти бўйича маслаҳатлашиш режалаштирилган эди.


23 апрел 2021, Тошкент вақти: 19:46\n“Бейнеу – Акжигит – Ўзбекистон чегараси” автомагистралини қайта таъмирлашга Ўзбекистон ва Қозоғистон президентлари 2017 йилнинг 23 мартида Ш. Мирзиёевнинг Остона (ҳозирги Нур-Султон) шаҳрига ташрифи чоғида қарор бергандилар.\nЎзбекистон ва Қозоғистон Бош вазирлари Абдулла Арипов ва Асқар Мамин 17 июль куни “Бейнеу – Акжигит – Ўзбекистон чегараси” халқаро автомагистралини очишди. Бу ҳақда Қозоғистон Бош вазирининг Instagram тармоғидаги расмий саҳифасида маълум қилинган.\nЎзАнинг хабар қилишича, автомобиль йўлининг узунлиги 84 километрни ташкил этади. Мазкур йўлни реконструкция қилиш ва уни Қорақалпоғистон Республикасининг Устюрт платоси орқали ўтувчи халқаро автомобиль йўл билан туташтириш учун 108 миллион доллар маблағ йўналтирилган.\n“Бейнеу – Акжигит – Ўзбекистон чегараси” автомагистрали икки мамлакат иқтисодиёти юксалиши ва ўзаро товар айирбошлаш ҳажмининг ортишига хизмат қилиши урғуланган.


Олма ва нок мевалари қачон яхши сақланади? - Agronet.uz\nОлма ва нок мевалари қачон яхши сақланади?\nЁғин-сочин кўп бўлган йилда пишган олмалар қурғоқчиликда пишган олмаларга қараганда яхши сақланади. Кузги нав олмаларнинг эрта териб олинган қисми 10-18 кундан кейин пишиб етилади. Олма, нок, беҳиларнинг қишки навлари эса, териб олинганидан сўнг 1-3 ой ўтиб етилади.\nОлма ва нокнинг ёзги навлари узоққа жўнатиладиган бўлса, пишишига 3-5 кун қолганида териб олинади. Олий навли қишки ва ёзги олма навлари ҳамда нокларнинг пишиб етилган қисми териб олинади.\nҲосилни териб олишда мева бош ва ўрта бармоқ билан учлаб ёки бутун ушлаб, кўрсатгич бармоқ билан эса дарахтдан банди билан секин мевани қисиб узиб олинади. Мевани терганда бандини, албатта бутун ҳолича узиб олиш керак бўлади, чунки синиқ бандлар бир-бирига тегиб бир-бирига зарар келтиради.\nМева теришда дастлаб пастки шохлардаги ҳосилни йиғиб олишдан бошлаш керак. Терилган мевани тўп қилиб ағдариш ёки тўкиш мумкин эмас. Мева солинадиган идиш қанча кичик бўлса, мева шунчалик яхши сақланади, уни олиб юриш, кўтариб-тушириш ҳам осон бўлади.\nДанакли меваларни ўраш учун қипиқ, қоғоз ва 30% ли намликдаги торф кукунидан фойдаланиш мумкин. Торф кукуни меваларни сақлашда яхши натижа беради. Чунки сақлаш мобайнида торф ўзидан газ ажратиб чиқаради. Мева атрофидаги ҳавода газ 10% миқдорда бўлса, мевани тез пишиб кетишидан, мевадаги ҳашаротларни тез ривожланишидан сақлайди. Ёғланган қоғозларга ўралган олмалар, ўралмаган ёки сигарета қоғозларига ўралган олмаларига нисбатан яхши сақланади.\nҚоғозга ўралган олмалар секин жипс қилиб жойланади. Меванинг катта-кичиклигига қараб, яшикка 3-5 қаватгача таҳлаш мумкин. Олманинг қавати юмшоқ қоғоз билан ёпилади ва усти қипиқ билан беркитилади. Кейин эса қоғознинг яшикка солинган четлари беркитилади.\nЛимон етиштириш бўйича тавсиялар\nҲурмо қачон мўл ҳосил беради?\nКузда бажариладиган боғ ишлари\nҚишга мевали дарахтлардан ўтин тайёрлаш\nМевали дарахтлар гулларини баҳорги совуқлардан асраш бўйича тавсиялар


АҚШнинг Афғонистондан чиқиши ва генерал Дўстум қўзғолони - 26.05.2021, Sputnik Ўзбекистон\nАҚШнинг Афғонистондан чиқиши ва генерал Дўстум қўзғолони\nАфғонистондан АҚШ қўшинларининг олиб чиқилиши мамлакатдан мавжуд бўлган қарама-қаршиликларни янада кучайтириб юборди. Қўшни Марказий Осиё давлатлари вазиятни... 26.05.2021, Sputnik Ўзбекистон\nАҚШ Афғонистондан ўз қўшинларининг олиб чиқишни бошлаганидан сўнг Толибон мамалакатнинг шимолий ҳудудларида фаол ҳаракатларни бошлаб юборди. Қобулда эса бир гуруҳ “Исломий давлат” вакиллари қўлга олинди. Келиб чиқиши ўзбек бўлган, афғонистонлик таниқли ҳарбий қўмондон, маршал Дўстум тарафдорлари Фарёб вилоятида янги тайинланган губернаторга қарши норозилик намойишлари бошлаб юборишди. Унинг самолёти Маймене аэропортига қўнишга ҳам имкон берилмади. Минглаб аҳоли ва Афғонистон Ислом халқ ҳаракати партиясининг жангчилари аэропорт ва бирнеча давлат муассасаларини блоклаб қўйишди. Оқибатда, янги губеурнатор Дауд Лагмани Мудофаа вазирлиги ҳарбий базаси ҳудудига қўнишга ва ўша ердан туриб “қамалда бўлгандек” ишлашга мажбур бўлмоқда. Маҳаллий аҳолининг қарори қатъий. Рашид Дўстум, Афғонистонда “учинчи одам” ҳисобланади. Ундан ташқари унинг катта жанговар тажрибаси ва ўзига яраша обрўси ҳамда кўп сонли тарафдорлари ҳам бор.Унинг президент Ашраф Ғани қарорига бўй сунмаслиги ҳарбий қўзғолонга ўхшайди ва Қобулда ички қарама-қаршилик ортиб бораётганидан дарак беради. Дўстумнинг ўзи олдинги бош вазир Абдулла Абдулла тарафдори эди. Сўнгги кунларда қўшни давлатда террорчилар ҳужумлари ва толибон ва ҳукумат қўшинлари орасида тўқнашувлар сони ортиб бормоқда. Яқинда Қобулда 7 нафар “Исломий давлат” вакиллари ҳам қўлга олинган эди. Улар 50дан ортиқ ҳужумлар уюштиришда айбланмоқда. Тез-тез бўлаётган жанговар ҳаракатлар Афғонистон аҳолиси оммавий равишда мамлакатни тарк этмоқда. Бу ерда тинчлик ўрнатилиши қўшни мамлакатлар учун ҳам яхши янгилик бўларди.Ҳарбий-сиёсий нотинчликФарёб провинцияси аҳолиси 21 май куни мамлакат шимолида янги федерал ҳукумат ташкил қилиш шиори билан чиқди. Ушбу ҳудудда сепаратистик кайфиятлар кучаймоқда. Дўстум вакили “Агар афғон ҳукумати Фарёб аҳолисининг қонуний талабига жавоб бермаса, норозилик янада кучаяди”, - деди. Ушбу норзиликка 6та шимолий ва шимоли-шарқий провинциялар қўшилиши мумкин. Қобул томонидан тайинланган амалдорга маҳаллий аҳоли қаршилик қилиши – тизимли муаммолар борлигидан дарак беради. Президент Ашраф Ғани ва бош вазир ўринбосари Абдулла Абдулла орасида рақобат кучаймоқда. Давлат раҳбарибошқа сиёсатчилар билан ҳам келишувга эриша олмаяпти. Шу сабабли ҳам Афғонистонда тинчлик ўрнатиш жараёни учун Олий кенгаш (25 киши) тузишнинг иложи бўлмаяпти. Ушбу кенгашнинг ваколатлари ҳам ҳозирча тўлиқ ишлаб чиқилмаган. Толибон ҳам музокараларда иштирок этишни тўхтатган ва қайтиш эвазига 7 минг нафар асирга олинган жангариларни озод қилишни сўрамоқда. Германиянинг Шпигель нашрига берган интервьюсида Ашраф Ғани бунга тайёр эканини маълум қилган. Эслатиб ўтамиз, бироз олдин Қобул 5000 нафар асирга олинган жангариларни озод қилган эди. Уларнинг бир қисми жанг майдонларига қайтди. Афғонистон ҳукумати 18 май куни хорижий қўшинлар давлатдан чиқиб кетганидан сўнг Толибонга қарши курашни давом эттириши мумкинлигини хабар қилган эди. Толибон эса Афғонистонда Республика ўрнига ислом амирлиги қуриши мумкинлигини маълум қилмоқда. Тинчлик ўрнатиш жараёни ҳам “бир қадам олдинга иккки қадам орқага” тамойили асосида кетмоқда. Вазият мантиқсиз ва боши берк кўчага кириб қолган. Ушбу “тинчлик ўрнатиш” жараёнида Қобул Пекин билан муносабатларни мустаҳкамлашга уринмоқда. Ҳатто Афғонистонда Хитой ҳарбийлари пайдо бўлишига шама қилмоқда. Яқинда АИР ва ХХР орасида ушбу борада келишувга эришилди. Чин мамлакати ташқи ишлар вазири Ван.И. айтишига кўра, “Хитойн Афғонистондаги барча кучларни қўллаб-қувватлайд. имумкинолини Что касается российской позиции, глава МИД РФ Сергей Лавров вчера отметил, что Москва готова к любому развитию ситуации в Афганистане после вывода иностранного контингента, включая "всплеск боевой активности" в ближайшие месяцы.Алъянс “қуённнг расмини чизмоқда” АҚШ Қуролли кучларининг Марказий қўмондонлиги ўтган ҳафтада Афғонистондан қўшинларнинг 20% олиб чиқилганини тасдиқлади. Эвакуация режадан илдам кетмоқда ва 11 сентябрдан олдинроқ ҳам тугатилиши мумкин. НАТО бош котиби Йенс Столтенберг 21 май куни Парижда Афғонистонда амалга оширилган “Қатъий ёрдам” операциясининг якунларини эълон қилди. “Ҳарбий ёрдам босқичини якунлар эканмиз биз янги басқичга ўтдик” деган эди. Ушбу сўзларнинг маъноси нимада?НАТО ва Пентагон Афғонистонда энг фаол бўлган даврларда (2010 – 2013) хорижий аскарлар сони 150 мингдан ортиқ эди. Шу қадар кўп сонли ҳарбийлар гуруҳи ҳам Толибонни йўқ қила олмади. Муносабатларнинг “янги босқичи” эса – ҳозирча фақат қоғозда. Унинг бюджети ҳам ҳозирча маълум эмас. НАТО бундан буён Афғонистонда ута йўналиш бўйича ёрдам беради: Айтиш жоизки ушбу ёрдамнинг барча тури билан Ғарб мутахассислари томонидан Афғонистон ичида бўла туриб бир неча йилдан кўрсатилмоқда. Масофавий ёрдам самарали бўлиши гумон. Хорижий қўшинлар чиқиб кетиши муносабати билан Афстралия 28 май куни Афғонистондаги элчихонасини ёпади. Вақтинча дейилган, лекин бу ҳолат кўпроқ қочиб қолишни эслатади. Афғонистондан қўшинларни тўлиқ олиб чиқиш – ушбу ҳудудда АҚШ таъсири йўқолишини англатади. Бу эса уларнинг ташқи сиёсатига зид. Ахир улар икки асосий рақиб – Россия ва Хитойга қарши курашмоқда. Чиқиб кетиб, лекин бир вақтнинг ўзида бирор яқинроқ жойда қолишнинг иложи бўлмаяпти. Ўзбекистон ва Тожикистон АҚШ учун заҳира аэродом бўлишни истамайди. Туркманистоннинг Қобул ва Толибон билан мунносабатлари бир текис, шу сабабли улар ўз ҳудудидан АҚШга жой беришни истамайди. Қозоғистон ва Қирғизистон – КХШТ аъзоси ва ушбу мақом коллектив хавфсизлик шартномасига кўра, қатор чекловларга эга. Позиция ва обрўй йўқотишларини камайтириш мақсадида АҚШ фаол равишда ҳамкор қидирди ва Афғонистондан 1200 км узоқликда бўлган Саудия Арабистонидан жой топди. Дунё куч мараказларининг “Евроосиёнинг ушбу чорраҳаси”га таъсир ўтказиш учун кураши якунланмаган кўринади. * – Россияда таъқиқланган террорчи ташкилот.\n© AFP 2018 / NOORULLAH SHIRZADAРашид Дустум\nАфғонистондан АҚШ қўшинларининг олиб чиқилиши мамлакатдан мавжуд бўлган қарама-қаршиликларни янада кучайтириб юборди. Қўшни Марказий Осиё давлатлари вазиятни хавотир билан кузатишмоқда. Россия можаронинг барча иштирокчиларидан жанговар фаолликни камайтиришни сўрамоқда.\nАҚШ Афғонистондан ўз қўшинларининг олиб чиқишни бошлаганидан сўнг Толибон мамалакатнинг шимолий ҳудудларида фаол ҳаракатларни бошлаб юборди. Қобулда эса бир гуруҳ “Исломий давлат” вакиллари қўлга олинди.\nКелиб чиқиши ўзбек бўлган, афғонистонлик таниқли ҳарбий қўмондон, маршал Дўстум тарафдорлари Фарёб вилоятида янги тайинланган губернаторга қарши норозилик намойишлари бошлаб юборишди. Унинг самолёти Маймене аэропортига қўнишга ҳам имкон берилмади. Минглаб аҳоли ва Афғонистон Ислом халқ ҳаракати партиясининг жангчилари аэропорт ва бирнеча давлат муассасаларини блоклаб қўйишди.\nОқибатда, янги губеурнатор Дауд Лагмани Мудофаа вазирлиги ҳарбий базаси ҳудудига қўнишга ва ўша ердан туриб “қамалда бўлгандек” ишлашга мажбур бўлмоқда. Маҳаллий аҳолининг қарори қатъий.\nРашид Дўстум, Афғонистонда “учинчи одам” ҳисобланади. Ундан ташқари унинг катта жанговар тажрибаси ва ўзига яраша обрўси ҳамда кўп сонли тарафдорлари ҳам бор.Унинг президент Ашраф Ғани қарорига бўй сунмаслиги ҳарбий қўзғолонга ўхшайди ва Қобулда ички қарама-қаршилик ортиб бораётганидан дарак беради. Дўстумнинг ўзи олдинги бош вазир Абдулла Абдулла тарафдори эди.\nСўнгги кунларда қўшни давлатда террорчилар ҳужумлари ва толибон ва ҳукумат қўшинлари орасида тўқнашувлар сони ортиб бормоқда. Яқинда Қобулда 7 нафар “Исломий давлат” вакиллари ҳам қўлга олинган эди. Улар 50дан ортиқ ҳужумлар уюштиришда айбланмоқда. Тез-тез бўлаётган жанговар ҳаракатлар Афғонистон аҳолиси оммавий равишда мамлакатни тарк этмоқда. Бу ерда тинчлик ўрнатилиши қўшни мамлакатлар учун ҳам яхши янгилик бўларди.\nФарёб провинцияси аҳолиси 21 май куни мамлакат шимолида янги федерал ҳукумат ташкил қилиш шиори билан чиқди. Ушбу ҳудудда сепаратистик кайфиятлар кучаймоқда. Дўстум вакили “Агар афғон ҳукумати Фарёб аҳолисининг қонуний талабига жавоб бермаса, норозилик янада кучаяди”, - деди. Ушбу норзиликка 6та шимолий ва шимоли-шарқий провинциялар қўшилиши мумкин.\nҚобул томонидан тайинланган амалдорга маҳаллий аҳоли қаршилик қилиши – тизимли муаммолар борлигидан дарак беради. Президент Ашраф Ғани ва бош вазир ўринбосари Абдулла Абдулла орасида рақобат кучаймоқда. Давлат раҳбарибошқа сиёсатчилар билан ҳам келишувга эриша олмаяпти. Шу сабабли ҳам Афғонистонда тинчлик ўрнатиш жараёни учун Олий кенгаш (25 киши) тузишнинг иложи бўлмаяпти. Ушбу кенгашнинг ваколатлари ҳам ҳозирча тўлиқ ишлаб чиқилмаган. Толибон ҳам музокараларда иштирок этишни тўхтатган ва қайтиш эвазига 7 минг нафар асирга олинган жангариларни озод қилишни сўрамоқда. Германиянинг Шпигель нашрига берган интервьюсида Ашраф Ғани бунга тайёр эканини маълум қилган. Эслатиб ўтамиз, бироз олдин Қобул 5000 нафар асирга олинган жангариларни озод қилган эди. Уларнинг бир қисми жанг майдонларига қайтди.\nУрушга таклифномами?: Афғонистон МО давлатларига "махсус кучлар дўстлиги"ни таклиф қилди\n14 Май, 17:10\nАфғонистон ҳукумати 18 май куни хорижий қўшинлар давлатдан чиқиб кетганидан сўнг Толибонга қарши курашни давом эттириши мумкинлигини хабар қилган эди. Толибон эса Афғонистонда Республика ўрнига ислом амирлиги қуриши мумкинлигини маълум қилмоқда. Тинчлик ўрнатиш жараёни ҳам “бир қадам олдинга иккки қадам орқага” тамойили асосида кетмоқда. Вазият мантиқсиз ва боши берк кўчага кириб қолган.\nУшбу “тинчлик ўрнатиш” жараёнида Қобул Пекин билан муносабатларни мустаҳкамлашга уринмоқда. Ҳатто Афғонистонда Хитой ҳарбийлари пайдо бўлишига шама қилмоқда. Яқинда АИР ва ХХР орасида ушбу борада келишувга эришилди. Чин мамлакати ташқи ишлар вазири Ван.И. айтишига кўра, “Хитойн Афғонистондаги барча кучларни қўллаб-қувватлайд. имумкинолини\nЧто касается российской позиции, глава МИД РФ Сергей Лавров вчера отметил, что Москва готова к любому развитию ситуации в Афганистане после вывода иностранного контингента, включая "всплеск боевой активности" в ближайшие месяцы.\nАлъянс “қуённнг расмини чизмоқда”\nАҚШ Қуролли кучларининг Марказий қўмондонлиги ўтган ҳафтада Афғонистондан қўшинларнинг 20% олиб чиқилганини тасдиқлади. Эвакуация режадан илдам кетмоқда ва 11 сентябрдан олдинроқ ҳам тугатилиши мумкин. НАТО бош котиби Йенс Столтенберг 21 май куни Парижда Афғонистонда амалга оширилган “Қатъий ёрдам” операциясининг якунларини эълон қилди. “Ҳарбий ёрдам босқичини якунлар эканмиз биз янги басқичга ўтдик” деган эди. Ушбу сўзларнинг маъноси нимада?\nАҚШ ва НАТО Афғонистондан қўшинларни олиб чиқишни бошлади\n25 Апрел, 18:32\nНАТО ва Пентагон Афғонистонда энг фаол бўлган даврларда (2010 – 2013) хорижий аскарлар сони 150 мингдан ортиқ эди. Шу қадар кўп сонли ҳарбийлар гуруҳи ҳам Толибонни йўқ қила олмади. Муносабатларнинг “янги босқичи” эса – ҳозирча фақат қоғозда. Унинг бюджети ҳам ҳозирча маълум эмас. НАТО бундан буён Афғонистонда ута йўналиш бўйича ёрдам беради:\nАфғон хавфсизлик кучларига маслаҳат ва молиявий кўмак бериш;\nАфғон махсус кучларига ҳарбий таълим бериш (хорижда);\nҚобул аэропорти учун технологик ва молиявий ёрдам.\nАйтиш жоизки ушбу ёрдамнинг барча тури билан Ғарб мутахассислари томонидан Афғонистон ичида бўла туриб бир неча йилдан кўрсатилмоқда. Масофавий ёрдам самарали бўлиши гумон. Хорижий қўшинлар чиқиб кетиши муносабати билан Афстралия 28 май куни Афғонистондаги элчихонасини ёпади. Вақтинча дейилган, лекин бу ҳолат кўпроқ қочиб қолишни эслатади.\nАфғонистондан қўшинларни тўлиқ олиб чиқиш – ушбу ҳудудда АҚШ таъсири йўқолишини англатади. Бу эса уларнинг ташқи сиёсатига зид. Ахир улар икки асосий рақиб – Россия ва Хитойга қарши курашмоқда. Чиқиб кетиб, лекин бир вақтнинг ўзида бирор яқинроқ жойда қолишнинг иложи бўлмаяпти. Ўзбекистон ва Тожикистон АҚШ учун заҳира аэродом бўлишни истамайди. Туркманистоннинг Қобул ва Толибон билан мунносабатлари бир текис, шу сабабли улар ўз ҳудудидан АҚШга жой беришни истамайди.\nЎзбекистонда хорижий ҳарбий базаларни жойлаштириш мумкин эмас – Мудофаа вазирлиги\nҚозоғистон ва Қирғизистон – КХШТ аъзоси ва ушбу мақом коллектив хавфсизлик шартномасига кўра, қатор чекловларга эга. Позиция ва обрўй йўқотишларини камайтириш мақсадида АҚШ фаол равишда ҳамкор қидирди ва Афғонистондан 1200 км узоқликда бўлган Саудия Арабистонидан жой топди. Дунё куч мараказларининг “Евроосиёнинг ушбу чорраҳаси”га таъсир ўтказиш учун кураши якунланмаган кўринади.\n* – Россияда таъқиқланган террорчи ташкилот.


Давлат Солиқ Қўмитаси (ДСҚ) фойда солиғини ҳисоблаш ва бюджетга тўлаш билан боғлиқ баъзи вазиятлар бўйича тушунтириш берди.\n«Солиқ кодексининг 164-моддасига асосан, корхоналар ҳар чоракнинг биринчи ойи 10-санасигача ушбу чоракда кутилаётган фойдаси ва тўлайдиган фойда солиғи тўғрисидаги маълумотномани рўйхатдан ўтган давлат солиқ инспекциясига тақдим этишлари керак.\nУшбу маълумотномага асосан солиқ базаси миқдори 44,7 млн.сўмдан юқори бўлган хўжалик субъектлари, тўлайдиган солиқ суммасининг 1/3 қисмини ҳар ойнинг 10 – санасигача аванс тариқасида амалга ошириш мажбуриятига эга. Бундай мажбурият бугунги кунда Республика бўйича 9241 тўловчиларда мавжуд.\nБу солиқ тўловчиларнинг 8671таси ёки 94 фоизи мажбуриятларини қонунда белгиланган тарзда ўз муддатида бажариб келмоқда. Шу билан бирга, 6 фоиз ёки 570та солиқ тўловчилар 2019 йил йилнинг IV чораги учун фойда солиғи жорий тўлов маълумотномасида солиқ суммасини ўтган чоракларга нисбатан камайтириб кўрсатган ёки умуман кўрсатмаган.\nБу ўз навбатида, ишлаб чиқариш умуман тўхтатилди ёки товарлар реализация қилинмаяпти дегани. Аслида, таҳлилларга кўра, бундай ҳолатлар ўз тасдиғини топмаяпти, корхоналар эса ўз фаолиятини давом эттирмоқда.\nМасалан, Андижон вилоятидаги «Водий гавҳари» корхонаси (номи ўзгартирилган) жорий йилнинг II чорагида 170,2 млн.сўм фойда солиғи тўлаган бўлса, III чорак жорий тўловлари (аванс) учун 12,0 млн.сўм тўлаши тўғрисида маълумотнома берган ёки II чоракка нисбатан ўртача 158 млн.сўмга (170-12) кам кўрсатган. Натижада, III чорак учун камайтириб кўрсатилган жорий тўлов суммасининг 1/3 қисмига июль, август ва сентябрь ойлари учун 5,5 млн.сўм пеня ҳисобланди.\nТошкент шаҳридаги «Юксак қурилиш» корхонаси (номи ўзгартирилган) жорий йилнинг II чорагида 215 млн сўм фойда солиғи тўлаган бўлса, III чорак жорий тўловлари (аванс) учун берган маълумотномасида тўланадиган солиқ суммасини ноль кўрсатган. Натижада, III чорак учун жорий тўлов амалга оширилмаганлиги ҳисобига корхонага нисбатан кечиктирилган кунлар учун 7,3 млн.сўм пеня ҳисобланди.\nШу каби корхоналарга солиқ органлари мурожаат қилса, «мен фолбинманми», «нега келгусида оладиган фойдам учун солиқ тўлашим керак» деган асоссиз эътирозларни ҳам билдираётган ҳолатлар мавжуд.\nҲурматли солиқ тўловчилар, ортиқча ҳаражатларни олдини олишингиз учун IV чорак фойда солиғи жорий тўлов маълумотномасини аниқлаштирган ҳолда қайта кўриб чиқишингиз мақсадга мувофиқ бўлади.\nШу билан бирга, айрим солиқ органлари томонидан бюджетга муддати келмаган солиқ тўловлари асоссиз талаб қилинаётган бўлса, бундай талабни бажармаслигингизни ва бу тўғрисида Давлат солиқ қўмитасининг Ишонч телефонига (71–244-98-98) зудлик билан мурожаат қилишингизни сўраймиз», - дейилади ДСҚ матбуот хизмати хабарида.


Сирдарёда микроавтобус ҳайдовчиси ухлаб қолиши оқибатида...\n20.07.2019 15:37 0 1779\n19 июль куни Сирдарё вилояти, Оқолтин туманида 25 ёшли Ш.Д. «Газель» русумли микроавтобусни «Термиз-Тошкент» йўлида ҳайдаб кетаётиб, ухлаб қолиши оқибатида йўл четида тўхтаб турган Р.М. бошқарувидаги «Мерседес-Бенц» русумли юк автомашинасини тиркамасининг орқа қисмига урган.\n«Газель» микроавтобуси йўловчиси, Бухоро вилоятида яшаган 1956 й.т. Н.А. исмли аёл жароҳат олиб, воқеа жойида вафот этган. Шунингдек, «Газель» микроавтобусининг уч нафар йўловчилари жароҳат олиб касалхонага ётқизилганлар ва кўрсатилган тиббий муолажаларга қарамай бир нафар йўловчи вафот этган. Ҳайдовчи Ш.Д. ҳамда қолган 4 нафар йўловчиларига касалхонада тиббий ёрдам кўрсатилган.


Агентлик манбаси 2007 йил кузида Тошкент шаҳар ички ишлар бош бошқармаси вакили Файзиев гувоҳлар иштирокида рейд ўтказган чоғида “Миллениум” саунасида фаҳш ишлари амалга оширилаётганини билгани ҳолда бу ҳақда керакли ҳужжатларни расмийлаштирмагани ҳамда ўз бошлиқларига хабар қилмаганини айтади.\nМаълум бўлишича, мазкур сауна эгаси Дмитрий Цай ёстиқдоши Виктория Лагай билан биргаликда ўз уйи ва “Миллениум” саунасида узоқ йиллар давомида қўшмачилик билан шуғулланган.\nЯқинда бўлиб ўтган маҳкама жараёнида мазкур шахсларнинг жинояти исботланган. Пировардида Ўзбекистон Республикаси Жиноят кодексининг бир неча моддаси билан айбдор топилмиш Дмитрий Цай 10 йилга, Виктория Лагай эса 9 йилга озодликдан маҳрум қилинган. Шунингдек, суд улардан давлат фойдасига 32 миллион сўм ундириш ҳақида ҳукм чиқарган.\nИчки ишлар ходими Файзиев эса амнистия ҳақидаги акт асосида озод қилинган. Бироқ унинг ҳам миршаблик коржомаси билан хайрлашишига тўғри келди - кўпчиликка овоза бўлган бу ишдан кейин Файзиев ишдан бўшатилди.